Bukedde Online - Baddereeva e Jinja bayomba lwa mpooza\nBaddereeva e Jinja bayomba lwa mpooza\nOkuwandiisa ebidduka: Enkola empya eneezuula abaagula mmotoka ez'empewo\nAmakubo 6 mw'onooyita okwongera ku nnyingi...\nBADDEREEVA ba loole ne kabangali ku Clive Road e Jinja kata bakubagane n’abakulembeze baabwe bwe baabadde bagezaako okubasengula mu kifo kino babazze mu kibangirizi baafunye ku Clarke Road okuliraana ddipi y’amafuta.\nEkibiina kya The Lorries and Pick ups Owners Transport Association, ekiddukanya ttenda y’okusolooza ssente mu baddereeva kye kyabadde emabega w’okugaana baddereeva okugenda mu kibangirizi ekiggya era ne kikulira okwekalakaasa kwa baddereeva.\nOkwekalakaasa baakututte ne ku kibangirizi gye baabadde babasengulira, ne bagezaako okukiggyako olukomera okutuusa kalaani w’olukiiko lwa Jinja, Abubaker Kirunda bwe yabawooyezzawooyezza.\nOmu ku baddereeva, Emmanuel Muyingo, yagambye nti ekibangirizi gye baagala okubasengulira kiri wala nnyo nti kijja kubabeerera kizibu okufuna bakasitoma. Ppaaka ya loole ne kabangali eri kumpi n’akatale ka Napier awasinga okubeera bakasitoma.\n“Paakingi empya eriraanye emiti gy’amasannyalaze, essaawa yonna tugikoona ne wafaawo omuntu,” Muyingo bwe yagambye.\nBadderee banenya ssentebe waabwe, Awali Ntambi n’omuwandiisi w’ekibiina, Hussein Woira be bagamba nti tebatuusa bizibu byabwe mu lukiiko lwa kibuga sso nga be babakiikirirayo.\nBaagambye nti olukiiko lw’ekibuga lubaggyako ssente nnyingi nnyo.\n“Ssente za sitiika eza kabangali zaalinnyisibwa okuva ku 6000/- okutuuka ku 15,000/-; ate eza loole zaava ku 15,000/- ne zidda ku 20,000/-,”ddereeva Umar Ssekajja bwe yagambye.\nOkusengulwa kuno kuddiridde ebbaluwa eyawandiikibwa Town Clerk wa Jinja, Francis Barabanawe nga May 24, 2012 ng’esaba abakulira baddereeva bano babasengule.\nAwabadde loole ne kabangali, ekibuga kitegeka kuzimbawo buduuka. Nga June 15, 2012, Hussein Woira, omuwandiisi w’ekibiina ekigatta baddereeva bano yawandiikira Town Clerk ng’amusaba abapoliisi 14 n’abaserikale abalala okuyambako mu kusengula baddereeva!\nOluvannyuma bakkirizza ku ntandikwa ya wiiki eno okusengulwa okudda mu kifo ekiggya.\nDJ Michael awaabidde kitaawe lwa ttaka\nAbaasindise faaza wansi wa kabangali bakwate\nOkwerinda si buti\nBaddereeva ba loole bakyeremye okusenguka\nAbatuuze bawambye Abachina abapima ettaka


Bukedde Online - Buganda Land Board egabye ebyapa 154\nBuganda Land Board egabye ebyapa 154\nBasoose kumusomera ddiiru ya ssente oluvannyuma...\n‘Palamenti y’erina obuyinza ku nsonga z’ekkomo...\nAdded 9th December 2017\nSsaabagabo mu Palamenti, Emmanuel Ssempala Kigozi akunze Bannayuganda okuwakanya etteeka ly’ettaka kubanga ligendereddwaamu okutondawo omuntu omu nga y’avunaanyizibwa ku ttaka lyonna ekigenda okubaleka mu bulabe.\nSsempala Kigozi ng’abuuza ku mwami wa Kabaka atwala essaza ly’e Busiro, Charles Kiberu Kisiriza Ssebwana (ku kkono). Addiridde Ssempala ye Kyewalabye Male ate owookubiri okuva ku kkono ye Kaggo Patrick Luwagga Mugumbule nga bali ku mukolo BLB kwe yakwasirizza abantu ebyapa.\nBino yabyogeredde ku mukolo ekitongole kya Buganda Land Board kwe kyakwasirizza ebyapa 154 eri bannannyinni byo mu nkola ya ‘KYAPA MU NGALO’ ogwabadde ku ttabi ly’ekitongole kino ku kizimbe kya Muganzirwazza e Katwe ku Lwokuna.\n“Ettaka lya Buganda lye lisinga ebbeeyi n’obulungi mu Uganda ky’ova olaba nga buli omu ayaayaana okubeera wano. Enkola y’ebyapa yatandikira wano mu Buganda era nze nnina ekyapa naye nga kyava ku kya jjajjange ku ttaka ly’emyaka gya 1800 noolwekyo ate tujja tutya okuvumirira enkola y’ebyapa mu budde buno?” Ssempala Kigozi bwe yabuuzizza.\nYayongedde n’ategeeza nti, “ Etteeka ly’ettaka eririwo limala bulungi okutereeza ensonga z’ettaka wabula ng’obuzibu obuliwo by’ebitongole ebikola ku nsonga z’ettaka okulemererwa emirimu gyabyo ate omusango ne guteekebwa ku ffe abantu.\nNoolwekyo mbasaba mugambe ababaka bammwe bave ku nsonga y’ettaka,” Ssempala eyaliko omwami wa Kabaka atwala eggombolola ya Makindye Ssaabagabo bwe yategeezezza.\nMu baaweereddwa ebyapa kuliko Balukia Makumbi Ssonko nga kye yafunye kya 60x100 ku luguudo Jjuuko mu Nsambya West Zooni. Ekibanja kino yakifuna mu 1975 ku 5,000/-.\nSsonko yategeezezza Bukedde nti bwabaddenga agenda mu bbanka nga basobola okumuwola obukadde butaano naye oluvannyuma lw’okufuna ekyapa aba Centenary Bank baamugambye nti basobola okumuwola ezisingawo.\nAbalala abaaweereddwa ebyapa kuliko; Arch. Joel Kateregga, Henry Mutyaba, Emmanuel Musoke, Charles Njuki, Achilleo Kizza Kiwanuka Magembe, John- Bosco Oryem saako Rakesh Patel n’abalala.\nDavid Kyewalabye Male nga y’akulira Buganda Land Board yasabye disitulikiti ez’enjawulo okunyweza enkola y’obukiiko obulondoola eby’okuteekateeka ebibuga n’obukola ku nsonga z’ettaka okulaba ng’abantu bakolera mu mateeka agafuga ebintu bino byombi.\nWiiki ewedde BLB yagaba ebyapa 55 eri abantu b’e Nansana ate ku Lwokusatu December 6, 2017 n’ekwasa ebyapa 12 eri abantu b’e\nOmwami w'e Butambala atuuziddwa\nMmengo ekoze endagaano ne Gavumenti okutumbula ebyobulamu


Bukedde Online - â€˜Neerabiddeko ku lutalo wakati wa UPDF nâ€™aba al -Shabaabâ€™\nâ€˜Neerabiddeko ku lutalo wakati wa UPDF nâ€™aba al -Shabaabâ€™\nPoliisi eraze bwe yanunudde omwana wa Kirumira\nTuzudde Ali Isa Ssenkumba eyali nâ€™abaate...\nAdded 25th July 2010\nEmmundu ezaabuli kika obwedda zikozesebwa nga mulimu eziduduma, eziboggola nâ€™eziri ngâ€™azeesooza. Nze ne munnamawulire munnange Joshua Kato owa New Vision baabadde bamaze dda okutuwa ebikoofiira ebyâ€™oku mutwe ne bujaketi obutayitamu masasi.\nAba UPDF baakubye emmundu eyantokosezza nâ€\nAba UPDF baakubye emmundu eyantokosezza nâ€™ebyenda era obwedda nâ€™ekizimbe kye tulimu kikankana olwâ€™emizinga obwedda egikubwa nâ€™egya ttanka majegere wamu nâ€™emmundu ezisimbiddwa waggulu ku kizimbe.\nNnali nnakoma okuwulira ku mmundu ezitokota bweziti mu 1986 amagye ga NRA bwe gaali gawamba ekibuga Kampala nga bubeefuka nâ€™Abanyanya abaali basimbye amakanda mu Binyira e Wandegeya. Olutalo lwamalidde ddala kumpi essaawa ttaano.\nOkulwana okwasinze kwabadde mu bitundu byâ€™e Bondere nâ€™okumpi nâ€™amaka gâ€™obwapulezidenti. Olutalo nga lukka-kkanye, omuduumizi wâ€™eggye lya Uganda, Col. Mikeal Odonga ku Lwomukaaga yatulambuzaÂ Â ebifo ebyâ€™enjawulo bye bawambye ku Al Shabaab kyokka era nga tukyali mu jaketi ezitayitamu masasi wamu nâ€™ebikoofiira ebyambalwa buli mujaasi ali e Somalia olwâ€™okutya nti abatujju basobola okukuba amasasi.\nEnfo zonna UPDF ekolera awamu ne Burundi nâ€™amagye ga Somalia aga TFG ze yaakawamba bukya bagendayo mu March wa 2007, bataddeyo emmundu zisseruwandula masasi ne ttanka zimajegere eziwandiikiddwako AU ekitegeeza Africa Union.\nEmmundu kuliko eziriko ebitangaaza ezisobola okukuba omulabe ne bwâ€™abeera mu buwanvu okuva mu Paaka enkadde okutuuka e Kibuye ate nga zikubira ddala oli kyâ€™aba ayagadde. Bwâ€™aba ayagadde kukuba kutu oba nnyindo era kyâ€™akuba. Nnatunudde mu kitangaaza kyayo nga mulimu akasaalaba era omujaasi eyagibadde ko yagambye nti kyâ€™ateekako akasaalaba wakati kyâ€™akubira ddala. Emmundu eno omujaasi gye yayise â€˜sniperâ€™ eriko ne sayirensa eziyiza eddoboozi ngâ€™ezibibwa ku mudumu gwayo bwe baba tebaagala gwe bakuba kuwulira kuvuga kwayo. Bakomando abazikozesa bali ku busolya bwâ€™ebizimbe waggulu.\nWansi mu nguudo ezimu, waliwo agamotoka ga Caspir (Mamba) ageetikka abalwanyi era zisibiddwako emmundu zisseruwandula masasi. Ttanka ziri mu bika ebyâ€™enjawulo era buli kifo awali UPDF, zisimbiddwawo. Waliwo T55 eziriko emmundu eya 107mm esobola okuyita mu kizimbe oba okukikuba ne kigwaawo nâ€™endala.\nMu mmundu endala waliwo PK Machinegun oba G2 eziri mu 7.6mm ngâ€™essasi erizivaamu lizitowa kkiro 15 era lidduka ku sipiidi ya mmita 716 buli katikitiki. Waliwo endala eziringa akasepiki 20mm, Canon Launcher bwâ€™efulumya essasi ne likuba ku kisenge oba okugwa wansi, mu- vaamu emisumaali nâ€™eggirita ebikufumita nâ€™okalirawo.\nOmwogezi Chris Magezi yategeezezza nti UPDF erina enkambi 10 okuli Al Jazeera I, Al Jazeera II, Base Camp, Immigration, Shakalala, Sea Port, Shangani, Juba Hotel, Bondere ne Uruba Hotel.\nMututangaaze ku butimba\nEbikujjuko byâ€™amazaalibwa ga Kabaka bya April 13


Bukedde Online - Ekiri mu lumbe lwa Sebaggala: Gavt. esasudde ssente z'eddwaaliro\nEkiri mu lumbe lwa Sebaggala: Gavt. esasudde ssente z'eddwaaliro\nMukaku ( ku kkono), Kato Lubwama ne Nyanzi ( owookubiri ku ddyo) mu lumbe.\nGavumenti esasudde obukadde 60, eddwaaliro lya IHK ze libadde libanja okujjanjaba Hajji Nasser Ntege Sebaggala ( Seya) mu nnaku 16 z'amaze ku kitanda. Ssente okuwera obukadde 60, kyavudde ku kumulongoosa emirundi ebiri ate ng'obulwadde bwe obw'ekyenda buzibu obwetaagisa abakugu. Muganda we Farouk Ntege yagambye nti eby'eddwaaliro byonna Gavumenti yabisasudde. "Oli abadde seya wa Gavumenti.\nAgikoledde ebintu bingi. Abadde akyogera lunye nti amanyi Museveni ng'omuntu ate abadde mukwano gw'abakungu bangi mu Gavumenti.\nMuseveni yamuwa obwaminisita kyokka Palamenti n'etemukakasa. Ekya minisita bwe kitaayitamu, Museveni n'amulonda okuba omuwabuzi we. Noolwekyo asaanidde okufiibwako Gavumenti," bwe yagambye.\nEnteekateeka y'okuziika Enteekateeka z'okuziika zikuliddwa Hajji Hassan Basajjabalaba. Baamukwano ne Seya era Sebaggala we yabeerera Meeya wa Kampala yayamba nnyo Basajjabalaba okufuna ebintu mu kibuga.\nSeya yawagira Basajjabalaba okuzimba akatale k'e Nakasero olwo abasuubuzi bafune obwannannyini bwa bitundu 30 ku 100 kyokka abasuubuzi ne bagaana.\nOlumbe lukumiddwa Kisaasi ewa kitaawe. Buli lunaku wajja kubaawo edduwa okutuusa lw'aliziikibwa. Ku Lwokutaano, omulambo gujja kuggyibwa mu kkampuni ya A-Plus gutwalibwe mu maka ge e Munyonyo gye gunaasula.\nKu Lwomukaaga, omulambo gujja kutwalibwa e Kisaasi mu maka ga kitaawe Shaban Ssebaggala gy'anaaziikibwa enkeera.\nKatikkiro atongozza omulimu gw'okussa ebibumbe ku ku luguudo Kabakanjagala\nEbibumbe by'ebika ebirala 7 biteereddwa ku Kabakanjagala


Bukedde Online - Omukyala yeekobaanye n'akulira ebyokwerinda ne bajingirira ekyapa kya bba\nOmubaka wa Mawogola Joseph Ssekabiito agugumbudde abagaba emirimu ku Disitulikiti\nAb'e Busega bawonye amazzi amacaafu\nSSENTEBE n'akulira eby'okwerinda balidde matereke oluvannyuma lw'owebyokwerinda okwekobaana ne mukyala wa ssentebe ne bagingirira ebiwandiiko by'ennyumba ya ssentebe ne babizza mumannya g'omukyala ne beewola ssente mu Bank ne zibalema okusasula.\nBino biri Namasuba mu zooni ya Kalina, ssentebe George William Walugembe abadde taliiwo okumala akabanga bw'akomyewo awaka n'asanga ebiwandiiko ku makaage ebiraga nti Bbanka egatwala era yeegavunaanyizibwako.\nWalugembe yabadde yeefulukuta mu nnyumba kwekugwa ku biwandiika nga biraga nti amaka gaakyusibwa amannya kati gali mumannya ga mukyala we gwa'amaze naye emyaka 30 mu bufumbo.\nAtabukidde omukyala n'ayogera nti olukwe lwonna baalukola ne Fred Mugerwa oweby'okwreinda ku kitundu, Mugerwa yeeyaayambako Nalunkuuma okujingirira endagaano okuziggya mu mannya ge asobole okwewola ssente , era ne mu kwewola Mugerwa yeeyateeka omukono ku mpapula ezisemba Nalongo ono okufuna ssente nga yeeyise ssentebe w'ekitundu.\nEnsonga zongezeddwaayo ku poiliisi y'e Namasuba, kyokka oluvannyuma Nalongo ne Mugerwa ne bongerwayo ku poliisi e Kawaala gye beewola ssente era bwe batuuseeyo babaggalidde ku misango egy'enjawulo omuli okwefuula kye batali wamu n'okugingirira ebiwandiiko ku ku fayiro SD: 18/10/03/17\nGeorge William Walugembe ssentebe agamba; nnina amaka asatu wano e Namasuba, e Zigoti ne Bbira Wakiso, mu kyalo nninayo pulojekiti y'okulunda enkoko n'okulima, kale obudde bungi ntera ku bumala eyo era bweyakomyewo kko e Namasuba kwekusaga ebiwandiiko mu maka gange nga biraga nti ennyumba Bank egitwala.\nFed Mugerwa oweby'okwerinda mu zooni ya Klaina e Namasuba agamba; oyo ssentebe okundeeta ku poliisi nsaalwa na busungu bye bimuluma kubanga naamwesimbyeko ku bwa ssentebe obunaatera okubaawo era ng'akimanyi nti ngenda ku muwangula.\nFfenna ku kyalo tukimanyi nti ssentebe y'asuulawo mukyala we we nga tamuwa buyambi era oluusi nze mbaddenga muyambako, nze Nalongo Nalunkuuma yantuukirira n'antegeeza nti muyambeko mmuteere omukono ku mpapula agenda kwewolayo ssente 500,000/- akole bizinensi y'amanda.\nOlw'okuba nkimanyi nti ssentebe yamusuulawo nange kwekusalawo mmuyambe, ku poliisi e Kawaala Mugerwa akkiriza okuymabako Nalunkuuma okujingirira ebiwandiiko n'ategeeza nti yakikola kwagala kuyamba mukyala kufuna kuakukola kubanga ssentebe yali yamusuulaawo.\nEnsonga zongezeddwaayo ku poliisi e Kawaala ababiri bano Nalunkuuma ne Mugerwa nebaggalirwa olwokujingirira n'okufuna ssente mu lukujjukujju.\nLaddu erumizza abayizi 30 e Iganga\nKatikkiro atongozza emisinde gya Buganda\nOmusajja yanzigya mu ssomero n'ansuulawo


Bukedde Online - She Cranes okutendekebwa ekuggye e Namboole lwa kisaawe kukaluba\nShe Cranes okutendekebwa ekuggye e Namboole lwa kisaawe kukaluba\nUganda ne Kenya baakweriga mu CECAFA w'abakazi\nVipers eyagala buwanguzi ereme kuva mu CECAFA\nSHE CRANES ttiimu y’eggwanga ey’okubaka ekyusiza okutendekebwa kwayo n’ekuza e Lugogo okuva e Namboole lwa kisaawe kya ‘koransi’ kukaluba ekitiisiza omutendesi Vincent Kiwanuka olw’abazannyi okufunanga obuvune.\nHindu Namukasa (ku kkono) ng'alwanira omupiira ne Jesca Achan mu kutendekebwa kwa She Cranes e Namboole ku Lwokubiri. Omutendesi Vincent Kiwanuka yasabye UNF ne bakyusa okutendekebwa ne bakuza e Lugogo ng'atidde abazannyi okufuna obuvune. (STEPHEN MAYAMBA)\nShe Cranes yatandise okutendekebwa ku Mmande nga June 26 okwetegeka ng’eyagala okweddiza empaka za African Netball Championships ezigenda okuyindira e Lusaka mu Zambia wakati wa August 13 ne 18.\nEmpaka zino ze zigenda okukola ng’ezokusunsulamu z’empaka z’ekikopo ky’ensi yonna eza Netball World Cup 2019 ezigenda okubeera e Bungereza mu kibuga Liverpool.\nAfrica egenda kukiikirirwa amawanga 4 okuli South Africa ne Malawi abali mu bifo omukaaga ebisooka mu nsengeka za INF (International Netball Federation) ekibiina ekiddukanya okubaka mu nsi yonna agayisemu obutereevu okusinziira ku nsengeka ezafulumiziddwa ku ntandikwa ya wiiki eno.\nGano gakwegatibwaka amawanga amalala abiri aganasinga mu mpaka z’ e Zambia.\nAbazannyi 19 be bali mu kutendekebwa okw’ermirundi ebbiri ku makya n’olweggulo era nga mu bani mwe mujja okulondebwa 11 abajja okwegatibwako kapiteeni Peace Proscovia azannyira e Bungereza okuweza 12 ab’okutwalibwa mu mpaka mu nkambi eya wiiki emugye basuubira okukuba e Zambia okusobozesa okumanyiira embeera.\nAfrican Netball Championships\nAbabaka basiimye emirimu gya Binaisa


Bukedde Online - Geofrey Kayemba maneja wa Remah ne Evans atumbudde ebitone e Bukomansimbi\nGeofrey Kayemba maneja wa Remah ne Evans atumbudde ebitone e Bukomansimbi\nHellen Nuwagaba awangudde engule mu Washington...\nOmuliro gusaanyizzaawo ekizimbe e Bugoloobi...\nGeofrey Kayemba ng'akwasa abasambi b'omupiira emijoozi e Bukomansimbi\nGEOFREY Kayemba, maneja w’abayimbi Rema Namakula ne Chris Evans ng’ate kitunzi w’abasambi b’omupiira mu nsi z’ebweru ssaako eky'okubeera omubaka atunuuliddwa okukiikirira abantu b'e Bukomansimbi South agaanyi abavubuka b’omu kitundu gy’azaalwa okukonera mu byalo.\nAtandise okubakwatako ng’abategekera empaka z’emizannyo egyenjawulo okusunsulamu abalina ebitone abayambeko okubikulaakulanya.\nKu wiikendi yategese empaka z’omupiira ezaatuumiddwa ‘‘Kayemba Geofrey Talent Search Christmas Cup’’ ezeetabiddwamu ttiimu ez’enjawulo okwabadde Mirambi, Maleku, Kisojjo, Kiryasaaka ne Butayunja okuva mu miruka etaano mu ggombolola y’e Kibinge.\nKayemba eyabadde n’omubaka omukazi owa Bukomansimbi, Veronica Nannyondo yagambye nti asazeewo okudda mu kyalo akwate ku bavubuka abalina ebitone mu kukyanga omupiira abafunire ttiimu ez’amaanyi mu ggwanga n’ebweru okulongoosa ennyingiza yaabwe n’oluvannyuma nabo bakwate ku bannaabwe.\nAte omubaka Nannyondo yagambye nti eno ntankikwa nnene eri abavubuka kubanga bangi ebiseera ebisinga babadde babimala mu kukuba zzaala na kusiba bupapula mu kifo ky’okutumbula ebitone byabwe.\nBaawerekeddwaako: Ssentebe wa disitulikiti y’e Bukomansimbi, Hajji Kateregga, bannabyamizannyo David Tamale eyali akulira Club ya KCCA, eyaliko omuzannyi wa ttiimu y’eggwanga era omutendesi Paul Nkata, Patricko Mujjuuka, Kazibwe Kapo ne Ahmed Kayiwa owa Satellite Studio n’abalala.\nTamale yawaddeyo emipiira 30 ate Nkata agenda kulondamu abazannyi bataano bongere okutendekebwa n’okubafunira ttiimu ennene. Oluvannyuma Kazibwe Kapo yasumuludde omuziki ne babinuka masejjere. Kayemba n’omubaka Nanyondo ttiimu baaziwadde emijoozi.\nEmpaka ezakamalirizo zakubeerawo ku Christmas ng'omwanguzi wakusitukira mu sseddume w'ente ne kikupo ate anakwata ekyokubir wakuwangula mbuzi.\nAb'omuzannyo gw'ebikonde bakungubagidde Grace Sseruwagi


1 Samwiri 28 | Bayibuli ey'Oku Mukutu Gwaffe Ogwa Intaneeti | New World Translation\n1 Samwiri 28:1-25\nSawulo agenda ew’omulaguzi mu Eni-doli (1-25)\n28 Mu nnaku ezo Abafirisuuti baakuŋŋaanya amagye gaabwe okulwanyisa Isirayiri.+ Awo Akisi n’agamba Dawudi nti: “Ndowooza okimanyi nti ggwe n’abasajja bo mujja kugenda nange mu lutalo.”+ 2 Dawudi n’addamu Akisi nti: “Oteekwa okuba ng’omanyi omuweereza wo ky’ajja okukola.” Akisi n’agamba Dawudi nti: “Eyo ye nsonga lwaki nja kukulonda obeere omukuumi wange ow’enkalakkalira.”*+ 3 Mu kiseera ekyo Samwiri yali amaze okufa, era Abayisirayiri bonna baali bamukungubagidde era nga bamuziise e Laama mu kibuga ky’ewaabwe.+ Sawulo yali agobye mu Isirayiri abalubaale n’abalaguzi.+ 4 Awo Abafirisuuti ne bakuŋŋaana ne bagenda ne basiisira e Sunemu,+ ne Sawulo n’akuŋŋaanya Abayisirayiri bonna ne basiisira e Girubowa.+ 5 Sawulo bwe yalaba eggye ly’Abafirisuuti n’atya nnyo.+ 6 Newakubadde Sawulo yeebuuzanga ku Yakuwa,+ Yakuwa teyamuddangamu, wadde okuyitira mu birooto, oba Ulimu,+ oba mu bannabbi. 7 Sawulo kwe kugamba abaweereza be nti: “Munnoonyeze omukazi omulubaale+ ŋŋende mmwebuuzeeko.” Abaweereza be ne bamuddamu nti: “Mu Eni-doli+ waliyo omukazi omulubaale.” 8 Awo Sawulo n’ayambala ebyambalo ebirala baleme okumutegeera, n’agenda n’abasajja be babiri eri omukazi oyo ekiro, n’amugamba nti: “Nkwegayiridde, ndagula ng’okozesa amaanyi go ag’obulaguzi+ era onnyimusize gwe nnaakugamba.” 9 Naye omukazi n’amugamba nti: “Omanyi bulungi Sawulo kye yakola; yagoba mu nsi abalubaale n’abalaguzi.+ Kale lwaki ogezaako okunsuula mu mutego okunzisa?”+ 10 Awo Sawulo n’amulayirira mu linnya lya Yakuwa ng’agamba nti: “Nga Yakuwa bw’ali omulamu, tojja kubaako musango olw’okukola kino!” 11 Awo omukazi n’amubuuza nti: “Ani gwe mba nkuyimusiza?” Sawulo n’amuddamu nti: “Nnyimusiza Samwiri.” 12 Omukazi bwe yalaba “Samwiri”*+ n’aleekaana nnyo, n’agamba Sawulo nti: “Lwaki onnimbye? Ggwe Sawulo!” 13 Kabaka n’amugamba nti: “Totya, naye kiki ky’olaba?” Omukazi n’agamba Sawulo nti: “Ndaba alinga katonda ng’ava mu ttaka ayambuka.” 14 Awo Sawulo n’amubuuza nti: “Afaanana atya?” Omukazi n’amuddamu nti: “Musajja mukadde y’ayambuka, era ayambadde ekizibaawo ekitaliiko mikono.”+ Awo Sawulo n’akitegeera nti oyo “Samwiri,” n’avunnama era ne yeeyala wansi. 15 “Samwiri” n’abuuza Sawulo nti: “Lwaki ontawaanyizza n’onnyimusa?” Sawulo n’addamu nti: “Ndi mu buzibu bwa maanyi. Abafirisuuti bannwanyisa, ate nga Katonda anjabulidde, era takyanziramu ng’ayitira mu bannabbi wadde mu birooto;+ eyo ye nsonga lwaki nkuyise ombuulire kye mba nkola.”+ 16 “Samwiri” n’amugamba nti: “Lwaki onneebuuzaako, nga Yakuwa akwabulidde+ era ng’afuuse mulabe wo? 17 Yakuwa ajja kukola ekyo kye yayogera okuyitira mu nze: Yakuwa ajja kuggya obwakabaka mu mukono gwo abuwe omu ku basajja banno, Dawudi.+ 18 Kino Yakuwa akikukola leero olw’okuba tewagondera ddoboozi lya Yakuwa, era olw’okuba tewayoleka busungu bwe eri Abamaleki.+ 19 Ate era ggwe n’Abayisirayiri Yakuwa ajja kubawaayo mu mukono gw’Abafirisuuti,+ era enkya ggwe+ ne batabani bo+ mujja kuba nange. Yakuwa ajja kuwaayo n’eggye lya Isirayiri mu mukono gw’Abafirisuuti.”+ 20 Awo Sawulo n’agwa wansi era n’atya nnyo olw’ebigambo bya “Samwiri.” Yaggweramu ddala amaanyi, olw’okuba yali talidde mmere emisana n’ekiro kyonna. 21 Omukazi bwe yagenda Sawulo we yali n’alaba ng’atidde nnyo, n’amugamba nti: “Laba, omuweereza wo akugondedde, era ntadde obulamu bwange mu kabi+ ne nkola ky’oŋŋambye. 22 Kaakano nkwegayiridde wuliriza omuweereza wo ky’agamba. Ka nkuwe omugaati, olye oddemu amaanyi otambule ogende.” 23 Naye Sawulo n’agaana, n’agamba nti: “Sijja kulya.” Kyokka abaweereza be awamu n’omukazi oyo ne bamukubiriza okulya, era kyaddaaki yawuliriza eddoboozi lyabwe, n’ava wansi n’atuula ku kitanda. 24 Omukazi yalina ennyana engevvu mu nnyumba; awo n’ayanguwa n’agitta,* n’addira obuwunga n’abukanda, n’abufumbamu emigaati egitali mizimbulukuse, 25 n’abiwa Sawulo n’abaweereza be, ne balya. Oluvannyuma ne bayimuka ne bagenda ekiro ekyo.+\n^ Obut., “omukuumi w’omutwe gwange ennaku zonna.”\n^ Oba, “eyali afaanana nga Samwiri.”\n^ Oba, “n’agisaddaaka.”


Bukedde Online - Ssaka: Olusozi lw'Abengabi Kabaka gy'aggya amaanyi n'amannya ge agasinga\nSsaabasajja asiimye bonna abakoze okukulaakulanya Obuganda: Agabudde omucomo okubasiima\nSsaka: Olusozi lw’Abengabi Kabaka gy’aggya amaanyi n’amannya ge agasinga\nOmuti Lukoma nnantawetwa\nLUULUNO olusozi Ssaka emu ku mbuga Kabaka gy’amalira emikolo gy’amatikkira ng’avudde e Naggalabi. Eno y’ensibuko y’amannya ga Kabaka agasinga.\nOmutaka Ssengabi Ssendikaddiwa Yusufu, omutuuze w’e Kalamba ye Ssengabi owa 53 mu kika ky’Engabi agamba nti emikolo gino egikolebwa ku lusozi Ssaka gye giwa Kabaka obuyinza okulamula Obuganda.\nEbyafaayo by’olusozi yabitegeezezza MADIINA SSEBYALA. “Olusozi Ssaka lusangibwa ku kyalo Kalamba e Kaabasanda mu disitulikiti y’e Butambala. Kigambibwa nti Kabaka Kintu yagendayo wakati wa 1200 ne 1230.\nSsengabi Ssendikaddiwa agamba nti Kintu bwe yamala okutabaala Bemba n’amutta yakizuula nti alina okugenda e Kalamba ku lusozi Ssaka gye yaggya effumu, Ssendikaddiwa lye yamuwa n’amukuutira okulikozesa obulungi.\nSsendikaddiwa eyaliwo ebiseera ebyo yali akuutidde Kintu obutamala gayiwa musaayi gwa muntu yenna. Kabaka Kintu bwe yamutegeeza nga bwe yali afumise Katikkiro we Kisolo n’amutta tekyamusanyusa. Yamusaba okumuddiza bye yali amuwadde.\nKintu yabireeta n’addayo nga tabirina. Aba amalako olusozi Ssaka n’abulira awo era teyaddamu kulabika!\nEno y’ensibuko ya Bakabaka okugendanga ku lusozi Ssaka okukima obuyinza. Ku lusozi luno kuliko ebifo 10 Kabaka by’atuukako okutandika okulamula Obuganda. 1 Oluzzi Nnaalongo Kasota: Luno lumala ebibamba bya Kabaka.\nOkulugendako Kabaka akulemberwa Balubuga ba Ssendikaddiwa ababiri nga bano b’asika nabo ku Bwassendikaddiwa. Bano kuliko Luganga ne Babiyagi. Wano Kabaka w’afunira ekyogo ekimusumulula ekiyamba okutereeza Abalangira n’Abambejja. Bino biba bigenda mu maaso nga bwe bayimba ennyimba z’abalongo.\nBw’ava mu kyogo kino aba afuuse Ssaabalongo era w’afunira n’erinnya lya Nnantanyiiga. Oluzzi luno ne Kabaka Kintu yalusangawo.\n2 Bukooza: Kino kyererezi kiri mmita 20 okuva ku luzzi Nnaalongo Kasota. Wano Kabaka w’afunira ekijjulo kye ekisooka nga balubuga abamunaazizza be bamugabula. Bw’ava mu Bukooza Kabaka ayingira mu mbuga Nabugulu. Muno mwe muli obukkiro bw’obuyinza bwa Kabaka.\nBulamu ayawulizaako Kabaka obuyinza. Mu mbuga eno era kumpiamannya gonna agayitibwa Kabaka mw’agaggya.\n3 Omuti Lukoma Nnantawetwa: Guno muti gwakula ng’omusota okuva wansi okutuuka waggulu. Ku muti guno Kabaka bw’atuukako afukamira olwo n’ayogeraganya ne bajjajjaabe abaamusooka okutuula ku Kiwu. Asooka kulanya obuvvo n’obuddo bwe n’alyoka ayogera ebigambo ebirala bingi ebitawandiikiddwa wano. Mu kiseera kino Ssendikaddiwa abeera ku mukono gwa Kabaka ogwa kkono. Wano Kabaka w’afunira erinnya lya Musota. Ebyembi omuti gutandise okukala kyokka gubaddewo okuva kumulembe gwa Kabaka Kintu.\n4 Omuti Biteredde: Guno muti gumu omunene kyokka gwamerako emirala egisukka mu etaano. Wano Kabaka w’afunira ebimufuula ow’amaanyi. Mu muti mulimu empuku omusula omusota. Wano we wava erinnya lya Ssebunnyabwamusotatebusongwamulunwe.\n5 Embuga ya Nabugulu: Kabaka ng’akyali wano afukamira ku muti oguyitibwa Kaziringulabinene. Omuti guliko ekitundu ekyeyawula ng’ekisenge. Kabaka bamutuuza ku kiwu nga yeesigamye omuti nga mu maaso waliwo ekyoto okuli akabaani n’omuliro. Kabaka wano atuuzibwa ayambibwako Ssendikaddiwa nga bw’amulaamiriza nti Wokota Wokota.\n6 Oluzzi kanywomu: Luno oluzzi lwali lwa nnyana ya Kabaka Kintu eyalundibwanga Kipapi Kannyana. Wano ente za Kabaka we zaasinziiranga okufuna amazzi. Kabaka bw’agenda ku lusozi luno kyongera okunyweza obulunzi bw’ente mu Buganda kubanga Kabaka Kintu nga tanajja Abaganda baalundanga mbuzi.\n7 Oluzzi Kimirante: Luno kwe baanywesezanga ente ya Kabaka Kintu eyitibwa Nsigo nke. Omulunzi waayo omukulu ye mwana wa Ssendikaddiwa Mutaawe. Oluzzi luno lukyaliwo.\n8 Kabaka ng’avudde ku Luzzi Kimirante, Ssendikaddiwa amutwala ku ntebe ya Kintu ne bamusumika eddiba ly’empologoma ensajja eriyitibwa Lukomannantawetwa. Empologoma eyiggibwa omwana wa Ssendikaddiwa Kisolo kya muwunda.\nEmpologoma eggyibwamu eby’omunda byonna olwo Ssendikaddiwa n’alisumika Kabaka ng’atudde ku ntebe ya Kintu nga bw’amugamba nti ‘’ ggwe mpologoma nga bombi batunuuliraganye. Amukwasa effumu n’amuwa n’omwenge . nga bw’alaamiriza nti nywera ebinywera bye bigenda.\n9 Ssemyeso: Nga Kabaka amaze okutuuzibwa ku Binywera, mu bwangu Kabaka ayesa omweso empiki zaagwo zibeera ziteereddwaamu Ssendikaddiwa. Kabaka omweso aguzannya ne Ssendikaddiwa. Kabaka omweso agutema butemi. Kano kabeera kabonero akalaga nti okufuga Buganda kigenda kumubeerera kyangu ng’ayesa omweso\n10 Kigabiro: Eno mmeeza Kintu ne Ssendikaddiwa kwe batuula bombi ensonga ne bazimalira ku mmeeza eno ya jjinja eryetooloovu Abengabi bagamba nti liri mu makkati g’ensi Lwaki Ssengabi Ssendikaddiwa yeeyita Mutaka\nOMUTAKA Ssendikaddiwa Yusufu Bisaalu agamba y’akulira engabi enjeru. Agamba nti ensonga ez’okubatongoza ng’ekika ziri wa Kabaka. Fayiro yaabwe mu kkooti ya Kisekwa yavaayo dda. Tulindiridde Kabaka asiime tusobole okumukolako emikolo gyaffe.\nAgamba nti Abengabi eno be bayunzi ba Kabaka abakulu kubanga Mutaawe Kannyana omukulu w’ekika ky’Engabi ennyunga aliko kati mwana wa Ssengabi Ssendikaddiwa kyokka ate ye yatongozebwa.\nExpress FC bagisokoddemu abazannyi abalala\nBrian Majwega yeegasse ku Azam eya TZ


Bugingo yayongedde okwogerera mukazi we Teddy Naluswa amafuukuule n'agamba nti ensonga endala lwaki tasobola kumuddira ne bw'asaddaaka enjiibwa, talina mmizi.\nYagambye nti, ng'omukazi omufumbo alina abaana abakuleetedde ne ku bako b'oswalira, teyandigenze mu mawulire kwanika buziina bwe buli omu n'amanya ebifa mu maka ge. Yagambye nti, ye ng'omuntu omukulu, tasobola kugumiikiriza muntu alinga Teddy.\nYagambye nti abakazi ab'emmizi Teddy be yandibadde ayigirako mu Bayibuli bangi nnyo naye teyawa budde kusoma ku ngeri gye baakwatangamu bintu, obudde bwe yabumalanga mu kulingiriza na kuwalampa bba.\nYagambye nti, amwewuunya okusuulawo Bayibuli n'asalawo okumalira obudde ku mikutu gya yintanenti, amawulire n'abasumba abamulwanyisa abatayinza wadde okumuyamba. Bugingo yali yalayira obutaddamu kwogera birumya famire ye wabula kino yalabika ng'eyakivuddeko kuba okuva olwo akyamulumba.\nBbo abantu wadde bino weebiri ng'era abamu balina n'oludda lwe bagwako wakati wa Bugingo ne Teddy, tebasalangako kugenda kusaba.\nN'eggulo, baabaddeyo bangi ddala era bakira buli Bugingo lw'afulumya ekigambo ekikoona mukazi we nga basaakaanya.\nWaliwo abamu abatakyagwa kusaba wa Bugingo abanyumirwa okuwulira engeri Bugingo gy'akolokota mukazi we. Bugingo yasuubiza okuleeta ekipya bw'anaaba atandise ekisiibo era ekipya kye yasuubiza abantu, bangi bakirindiridde nga mbaga.


Bukedde Online - Abadiventi beebugira lukung'aana lwa Kampala 2020 Mission Extravaganza Festival\nAbadiventi beebugira lukung'aana lwa Kampala 2020 Mission Extravaganza Festival\nEyali yagongobala ateredde n'asuubiza okuddayo...\nEnsi 13 ze zisuubirwa okwetaba mu lukungaana lw'aba Advent olutuumiddwa Kampala 2020 Mission Extravaganza Festival nga luno lwakumala ennaku nga luyindira mu kisaawe e Nambole.\nPulezidenti w'aba Advent, Dr Daniel Matte ategeezezza nga olukunngana luno bwe lugenda okutandika nga January 29, 2020 okutuusa nga Feb 1, 2020 era lwakwetabwamu abantu okuva mu bitundu by'eggwanga ebyenjawulo ne mu mawanga agatulinaanye bw'atyo n'akubiriz abantu naddala abalina bizinensi okukozesa omukisa guno basobole okuganyurwa mu lukung'ana luno.\nMu ngeri y'emu, Dr Matte ategeezezza nti ne mu ggwanga lya Rwanda babadde basuubirayo abantu abaneetaba mu lukungana luno kyokka kino kiyinza obutasoboka olwembeera eriwo nga wano w'asinzidde n'asaba wabeewo enteeseganya ez'amangu ezikolebwa wakati w'amawanga okuzza embeera mu nteeko.\nOno era akubirizza abeebyobufuzi okubeera abakkakkamu mu buli nsonga yonna nga kino kyakuyambako okukuuma obutebenkevu mu ggwanga.\nYe Omulabirizi wa Central Uganda Conference, Samuel Kajoba yennyamidde olwabasumba abamu gye bakuttemu Bayibuli ku nsonga ezikwatana n'obufumbo nga bawakanya eky'okugattibwa n'ategeeza nti okuviira ddala ku luberyeberye Bayibuli eyogera ku musajja n'omukazi.\nOmulabirizi Kajoba wano waasinzidde n'akubiriza abantu bonna okwerekereza byonna bajje beetabe mu lukungaana luno olwebyafaayo.\nKampala 2020 Mission Extravaganza Festival


Bukedde Online - Ensibuko ya Rema etabudde abaamukuza\nEnsibuko ya Rema etabudde abaamukuza\nNnejjusa ekyanziggya mu kusoma ntandike okuyimba\nGitawo yeegaanye eby'okuggya ssente ku mus...\nAdded 16th October 2018\nOMUSAJJA azze mu Bukedde n’ategeeza nti ye jjajja w’omuyimbi Rema Namakula wadde ng’omwana tabalabawo. John Chrisestom Muyiisa ow’e Kibaale-Ssese nga ye yali omukiise w’essaza ly’e Bujumba mu lukiiko lwa 1995 olwabaga ssemateeka w’eggwanga, agamba nti talina kigendererwa kya kwesiba ku muyimbi oyo kumufunirako kubanga alinawo naye ekimuluma ye mwana obutamanya musaayi gwe.\nMuyiisa agamba nti ebimu ku bimuluma kwe kuwulira muzzukuluwe ng’agambibwa nga bw’atamanyi bamuzaala gattako okubeera n’omusajja (Eddy Kenzo) gw’atabalaga mu butongole. Wano Muyiisa kwe kuwa Kenzo amagezi yeeyanjuleyo mu bakadde bamanye omuntu omutuufu alina omwana waabwe.\nKu Kenzo yayongeddeko nti ‘Oyo naye mumanyi bamuzaala wali Ssenyange (Masaka).’ Wabula Mzee Muyiisa agattako nti waliwo abamu ku b’ekikakye be yayise abafere abaayita ebbali ne bafunza Rema nga bagamba nti bokka bebali mu kika era beebo b’amanyi. Mu balala be yayogeddeko ye muyimbi Halima Namakula ng’oyo Rema gw’atwala nga kitaawe ne nnyina, nti Halima okumwefuga bwali bunafu bwa bassenga ba Rema be yali abeera nabo e Gayaza nga tebamuweerera.\nMuyiisa anyumya nti taata wa Rema ye mugenzi Charles Mukiibi eyali omutunzi w’amasuuti mu Masaka era yafa Rema muto nnyo. Mukiibi yazaalibwa mukulu wa Muyiisa ayitibwa Aloysious Mukiibi mu Nyendo –Kayirikiti.\nMaamawe yali akolera mu Kisenyi mu Kampala. Agamba nti Rema e Ssese tamanyiiyo naye ng’abamuzaala omuli ne Gerald Ssemwogerere eyali Meeya (mukulu wa Muyiisa), Omubaka Muyiisa n’abanene abalala bava mu kika ekyo.\nRema amwanukudde Rema bwe yawulidde bino yamuzzeemu nti; Kisoboka kitya Mzee (Muyiisa) bw’aba akakasa nti be banzaala, okumunoonyeza mu mawulire ng’ate ye tamugobangako.\nKu ky’okuyita Kenzo okumwanjulayo yagambye nti omusajja gw’alibalaga ye mutuufu ate alimulaga bamaze kumunoonya mu butuufu naye n’essaawa eno tebayinza kubiwulira buwulizi nti Kenzo ye bba ne batuuka n’okumuyita amwanjule nga ye Rema tasoose na kumulaga ssenga.\nHalima Namakula attottodde Omwana bamuleke amanyi abantu abatuufu abamuzaala naye nze simulemesangako naye bamanye nti Rema muntu mukulu kati yeetegeerera. Maneja wa Rema ky’agamba Geofrey Kayemba; Nange mpagira Rema ku ky’okumunoonyeza mu mawulire kubanga bwe muba mwe mumuzaala mwandibadde mumusanga waka n’obujulizi bw’obuzaale bwe bwe muba mubulina. Ababamanyi bye bagamba Waliwo abagamba nti Rema alina ettabi ly’ekika ky’Abasese b’akkiririzaamu ng’abamuzaala era abo be baamulaga ne kitaawe we yaziikibwa mu Nyendo- Kayiritiki, era nti we yagenda n’akolawo n’emikolo nga buwungeera. Nti ekyamutamya abamu ku bamuzaala, kwe kubamutwalira nga wa mwaka gumu nga kitaawe afudde ne basaba nnyina obujulizi bw’obuzaale bwe obungi n’abaviira ate eyo emboozi Rema n’agimanya ng’akuze ne yeetamwa n’abeesonyiwa.\nLwaki abakazi b'ennaku zino benzi?\nEyeeyise mutabani wa Ssebaana bamugobye\nMutabani wa Ssebaana ayogedde ekiddako\nNnamwandu wa Ssebaana ne muggya we bafudde lumu!!


Bukedde Online - Magogo bw'aba yalya enguzi tadda mu ntebe - Muwema\nMUNNAMATEEKA Fred Muwema agambye nti emyezi ebiri FIFA gye yasibye Moses Magogo ng'akkirizza omusango gw'okutunda ttikiti za World Cup mu magendo mitono nnyo.\nYing. Moses Magogo (ku kkono) ne pulezidenti wa FIFA, Gianni Infantino nga basisinkanye gye buvuddeko.\nMagogo, akulira FUFA, yagaaniddwa okwenyigira mu nsonga z'omupiira okumala emyezi ebiri era n'atanzibwa doola 10,000 (eza Uganda obukadde 37) olw'okukkiriza bwe yatunda ttikiti za World Cup ya 2014 mu mankwetu. Omubaka Allan Sewanyana, (Makindye West) ye yaloopa Magogo.\nMuwema, eyaliko pulezidenti wa Villa ate nga y'omu ku baali mu kabiina ka SOS akaagoba omugenzi Denis Obua ku bwapulezidenti wa FUFA, yannyonnyodde nti FIFA yakutte bubi ensonga za Magogo ng'ekitono ennyo waakiri yandisibiddwa emyaka ebiri.\nMu kiwandiiko kye yafulumizza eggulo, Muwema yagambye nti FIFA esaanidde okuggulawo ffayiro y'omusango gwa Magogo, eyite n'abawaabi bawe obujulizi mu kyama nga bwe kiri mu kitundu nnamba 42 (2) mu mateeka gaayo.\n"Omusango bwe guddamu, Magogo aba avunaanibwa obulyake n'aweebuula ofiisi ya pulezidenti wa FUFA," Muwema bwe yakkaatirizza.\nFIFA YE BULI KIMU\nMuwema era yagambye nti kikyamu FIFA okuba nga ye yalooperwa, y'enoonyerezza, y'evuunaana ate nga ye mulamuzi.\nYanokoddeyo etteeka lya FIFA eddala nnamba 27 (1), erigamba nti, "Okuwa, okufuna, okusaba ssente oba ekintu ekirala kyonna okuva ku muntu ow'ebweru oba munda mu FIFA, mu ngeri ey'amankwetu tekikkirizibwa."\n"Oba nga Magogo yennyini yakkirizza nti yeenyigira mu buli bw'enguzi ng'atunda ttikiti za World Cup, kikyamu akakiiko ka FIFA akaabuuliriza ku nsonga ze okusalawo ekibonerezo. Ekisingako, ye FIFA okuttukiza omusango, egwetegereze bulungi ng'ewadde n'abawaabi omukisa okuwulirizibwa," bwe yategeezezza.\nKKOOTI ZISOBOLA OKUMUVUBAANA\nMuwema alabula nti ssinga FIFA eremwa okuddamu okutunula mu musango gwa Magogo, nayo yennyini esobola okuvunaanibwa omusango gw'okwekkiriranya nomuli w'enguzi sso nga ne kkooti za Uganda zirina obuyinza okuwulira emisango egizziddwa munnansi oba omugwira mu Uganda oba ebweru waayo.\nPoliisi ekutte Meeya wâ€™e Ntebe omulonde ee


Bukedde Online - Temusuza balenzi na bawala mu kisenge kimu\nTemusuza balenzi na bawala mu kisenge kimu\nAbali mu Kisaakaate essira balitadde ku ku...\nAdded 10th January 2011\nEnnaku zino, kirabika ensi egudde eddalu. Mukimanyi nti abaana batandise okweganza nga temumanyi nâ€™abamu ne batuuka nâ€™okwezaalamu? Kati mmwe abazadde mulina okukanula ennyo amaaso nâ€™okulondoola abaana bye bakola.\nEmbeera yâ€™obwavu gye tutambuliramu ebiro bino ewalirizza abam\nEmbeera yâ€™obwavu gye tutambuliramu ebiro bino ewalirizza abamu ku bazadde okwenyiga mu buzigo nâ€™abaana ate abakuliridde mu myaka. Mukama Katonda bwâ€™akuyamba nâ€™ofuna ssente nâ€™ozimbayo akayumba oba nâ€™opangisa ennyumba ennene weesunako.\nAbaana be tuzaala bafuna enkyukakyuka mu mibiri gyabwe nga bakula naddala nga batuuse mu myaka gya kaabuvubuka. Bangi balaba firimu, basoma amawulire nâ€™obutabo obwâ€™enjawulo nâ€™oluusi okukoppa ebintu ebiyinza okubatuusa ku mbeera yâ€™okunyumya akaboozi kâ€™ekikulu nga tebanneetuuka.\nKati kye njagala okubasaba kwe kwawula abaana abalenzi nâ€™abawala baleme kusula wamu. Bwe bagenda bakula, bafuna okusoomoozebwa ne batandika okwegomba bannaabwe. Ate omuwala oba omulenzi ayinza okweyambula, okutuula nga bwâ€™asanze nâ€™okukola ebintu ebisoomooza munne ngâ€™alowooza nti engeri gye bali abooluganda tewali kye bawulira ekintu ekikyamu.\nOlaba omu bwâ€™atega munne akanyeebwa nâ€™akalya. Ye watya ngâ€™omukwano gwabwe gukuze ne batandika okunyumya akaboozi nâ€™oluusi okufuna embuto. Tetuyinza kunenya mwana wa kika kino kuba embeera nabo oluusi ebatabukako. Ogenda ne weesanga nga basula mu kisenge kimu oba nga basula mu muzigo gumu nammwe abakulu era nga kye mukola kyonna kibagwa mu matu.\nObwongo bwabwe busaanuusibwa mangu ne bubalagira okukola ebyo emyaka gyabwe bye gibatuma ekivaamu ate kwejjusa.\nÂ Nâ€™olwekyo, abazadde mbasaba mufube okwawula abaana abakuzeemu okwewala ebyâ€™empuna ebiyinza okuddirira. Akuume!


Bukedde Online - Omugenzi Ssaabasumba Lwanga waakuziikibwa abantu 500\nENTEEKATEEKA z'okuziika Ssaabasumba Dr .Cyprian Kizito Lwanga ziwedde, olukiiko oluzikolako bwe lutegeezezza ng' okumuziika bwe kugenda okwetabwako abantu abalondemu.\nAkulira eby'amawulire mu Ssaza ekkulu erya Kampala, Fr. Nicholas Mulumba agambye nti okuziika Ssaabasumba Lwanga kusuubirwa okwetabwako abantu 500 omuli; Bannaddiini n'abantu abalondemu bokka okusobola okutangira okusaasaana kw'ekirwadde kya Covid 19.\n"Olw'embeera y'ekirwadde kya Covid 19 okuziika Ssaabasumba Lwanga kwakwetabako bannaddiini n'abakungu abalondemu bokka. Tusaba mukkirize enteekateeka eno kuba omugenzi abadde atukubiriza nnyo okwewala ekirwadde kino era ng' aleeta abasawo mu Mmisa okutusomesa, tetwagala ate wabeewo afuna kirwadde kino eno" Fr. Mulumba bwe yagambye.\nYagambye nti okuziika Ssaabasumba Lwanga abantu baakugoberera ku mitimbagano n'emikutu gy'amawulire egigenda okulaga okuziika obutereevu.\nYategeezezza nti Babwannamukulu b'Ebigo eby'enjawulo n'ebitongole basabiddwa okutegeka Mmisa ku Lwokuna okusobola okusabira omwoyo gwa Ssaabasumba Lwanga.\nYagasseeko nti ekitambiro kya Mmisa kyakukulemberwamu Omusumba w'e Mityana Anthony Zziwa nga kyakutandika ku 4:00 ez'oku makya wabula nga ku ssaawa 1:00 ez'oku makya basuubira abagenyi abayite okutuuka ate okuva ku ssaawa 2:00 okutuuka ku 3:30 abakungubazi bamukubeko eriiso evannyuma.\nYagambye nti ku ssaawa 8:30 basuubira omubiri gwa Ssaabasumba okuteekebwa mu nnyumba ye ey'olubeerera mu Eklezia munda.\nYasabye abakungubazi okugoberera n'okulambikibwa abaserikale okusobola okwewala okutaataganyizibwa.


BISOME MU Afrikaans Albanian Amharic Amis Armenian Australian Sign Language Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Boulou Bulgarian Cakchiquel (Western) Catalan Cebuano Chichewa Chinese (Cantonese) Chinese (Simplified) Chinese (Traditional) Chinese Cantonese (Simplified) Chitonga Chitonga (Malawi) Chitumbuka Chiyao Chol Chuvash Cibemba Cinyanja Croatian Czech Czech Sign Language Dangme Danish Digor Douala Dutch Edo Efik English Estonian Ewe Fijian Finnish Fon French Ga Garifuna Georgian German Greek Guarani Gujarati Gun Haitian Creole Hausa Hebrew Herero Hiligaynon Hindi Hiri Motu Hungarian Ibanag Icelandic Igbo Iloko Indonesian Isoko Italian Japanese Jula Kabiye Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangal Kwanyama Latvian Lingala Lithuanian Luganda Lunda Luo Luswayiri Luswayiri (Congo) Luvale Luwalabu Macedonian Malagasy Malay Malayalam Mam Mambwe-Lungu Marathi Maya Mazatec (Huautla) Mbunda Mingrelian Mixe Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Persian Pidgin (Cameroon) Polish Portuguese Punjabi Quechua (Ancash) Quechua (Bolivia) Romanian Russian Samoan Sango Sepedi Serbian Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovenian Solomon Islands Pidgin Spanish Sranantongo Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tsonga Turkish Turkmen Tuvaluan Twi Tzeltal Tzotzil Ukrainian Urhobo Uzbek Venda Vietnamese Waray-Waray Wolaita Xhosa Yoruba Zande Zapotec (Isthmus) Zulu\nNG’ALUŊŊAMIZIBWA Katonda, omutume Pawulo yamenya engeri mwenda omwoyo omutukuvu ze gusobozesa omuntu okwoleka. (Bag. 5:22, 23) Engeri ezo zonna awamu yaziyita ‘ekibala ky’omwoyo.’ * Omuntu bw’ayoleka ekibala ky’omwoyo kiba kiraga nti ayambadde “omuntu omuggya.” (Bak. 3:10) Ng’omuti ogulabirirwa obulungi bwe gubala ebibala, n’omuntu akulemberwa omwoyo omutukuvu ayoleka ekibala kyagwo mu bulamu bwe.—Zab. 1:1-3.\nEngeri eri mu kibala ky’omwoyo omutukuvu Pawulo gye yasooka okwogerako kwe kwagala. Lwaki okwagala ngeri nkulu nnyo? Pawulo yagamba nti singa teyalina kwagala yandibadde ‘talina ky’agasa.’ (1 Kol. 13:2) Naye okwagala kye ki, era tuyinza tutya okukukulaakulanya n’okukwoleka?\nENGERI GYE TUYINZA OKWOLEKA OKWAGALA\nWadde nga tewali bigambo biyinza kukozesebwa kunnyonnyola mu bujjuvu makulu g’ekigambo “okwagala,” Bayibuli etubuulira engeri okwagala gye kwolekebwamu. Ng’ekyokulabirako, Bayibuli egamba nti: ‘Okwagala kugumiikiriza, kusanyukira wamu n’amazima, kugumira ebintu byonna, kukkiriza ebintu byonna, kusuubira ebintu byonna, kugumiikiriza ebintu byonna.’ Omuntu bw’aba n’okwagala, aba afaayo nnyo ku balala. Ate ku luuyi olulala, omuntu bw’aba ng’alina obuggya, ng’alina amalala, nga yeeyisa mu ngeri etasaana, nga yeefaako yekka, ng’asiba ekiruyi, era nga tasonyiwa, aba talina kwagala. Tetwandyagadde kwoleka ngeri ezo embi, wabula twandyagadde okwoleka okwagala kubanga “tekwenoonyeza byakwo.”—1 Kol. 13:4-8.\nYAKUWA NE YESU BOOLEKA OKWAGALA\nKatonda ye nsibuko y’okwagala kubanga “Katonda kwagala.” (1 Yok. 4:8) Emirimu gye gyonna n’ebintu byonna by’akola biraga nti alina okwagala. Ekintu Yakuwa kye yakola ekisingayo okwoleka okwagala, kwe kusindika Yesu okujja okutufiirira. Omutume Yokaana yagamba nti: “Bwe kuti okwagala kwa Katonda bwe kwayolesebwa gye tuli, Katonda yatuma mu nsi Omwana we eyazaalibwa omu yekka tusobole okufuna obulamu okuyitira mu ye. Okwagala okwo kweyoleka bwe kuti: tekiri nti ffe twayagala Katonda, wabula Katonda ye yatwagala n’atuma Omwana we okuba ssaddaaka etangirira ebibi byaffe tusobole okutabagana ne Katonda.” (1 Yok. 4:9, 10) Olw’okuba Katonda yatulaga okwagala, tusobola okusonyiyibwa ebibi byaffe era tulina essuubi ery’okufuna obulamu obutaggwaawo.\nYesu yakyoleka nti ayagala nnyo abantu bwe yakkiriza okukola ebyo Yakuwa bye yali ayagala. Bayibuli egamba nti: “[Yesu] yagamba nti: ‘Laba! Nzize okukola by’oyagala.’ . . . Olw’ebyo Katonda ‘by’ayagala,’ tutukuziddwa okuyitira mu kuweebwayo kw’omubiri gwa Yesu Kristo omulundi gumu.” (Beb. 10:9, 10) Yesu yagamba nti: “Tewali alina kwagala kusinga kw’oyo awaayo obulamu bwe ku lwa mikwano gye.” (Yok. 15:13) Ffe abantu abatatuukiridde tusobola okukoppa Yakuwa ne Yesu mu kwoleka okwagala? Yee! Ka tulabe engeri gye tuyinza okubakoppa.\nPawulo yawandiika nti: “Mukoppe Katonda ng’abaana abaagalwa, era mutambulirenga mu kwagala nga Kristo bwe yatwagala ne yeewaayo ku lwaffe.” (Bef. 5:1, 2) Bwe twoleka okwagala mu mbeera zonna ez’obulamu bwaffe, tuba ‘tutambulira mu kwagala.’ Okwagala okwo tetukwoleka mu bigambo byokka wabula ne mu bikolwa. Yokaana yagamba nti: “Abaana abato, tulemenga okwagala mu bigambo oba mu lulimi, wabula mu bikolwa ne mu mazima.” (1 Yok. 3:18) Ng’ekyokulabirako, bwe tuba nga twagala Katonda ne baliraanwa baffe, tujja kufuba okubuulira ‘amawulire amalungi ag’Obwakabaka.’ (Mat. 24:14; Luk. 10:27) Ate era tulaga nti tulina okwagala bwe tuba abagumiikiriza, ab’ekisa era abasonyiwa abalala. Bayibuli egamba nti: “Nga Yakuwa bwe yabasonyiyira ddala, nammwe mukole bwe mutyo.”—Bak. 3:13.\nNaye okwagala kwe tulina okwoleka kulina okuba okwa nnamaddala. Ng’ekyokulabirako, abazadde abamu balowooza nti buli abaana lwe bakaaba ne babawa buli kimu kye baba baagala, baba babalaga okwagala. Naye omuzadde alaga omwana we okwagala okwa nnamaddala anywerera ku kituufu lwe kyetaagisa. Mu ngeri y’emu, olw’okuba Katonda okwagala, ‘akangavvula abo b’ayagala.’ (Beb. 12:6) Bwe tuba nga tutambulira mu kwagala, tetujja kulema kukangavvula balala bwe kiba kyetaagisa. (Nge. 3:11, 12) Kya lwatu nti bwe tuba tukangavvula abalala tusaanidde okukijjukira nti naffe tuli boonoonyi era nti oluusi tukola ebintu ebitooleka kwagala. N’olwekyo, ffenna tulina we twetaaga okulongoosaamu mu ngeri gye twolekamu okwagala. Kino tuyinza kukikola tutya? Ka tulabe ebintu bisatu bye tuyinza okukola.\nOYINZA OTYA OKUKULAAKULANYA OKWAGALA?\nEkisooka, saba Yakuwa akuwe omwoyo gwe omutukuvu gukusobozese okwoleka okwagala. Yesu yagamba nti Yakuwa awa “omwoyo omutukuvu abo abamusaba.” (Luk. 11:13) Bwe tusaba Yakuwa omwoyo gwe omutukuvu era ne tufuba ‘okutambulira mu mwoyo,’ kijja kutusobozesa okwoleka okwagala mu byonna bye tukola. (Bag. 5:16) Ng’ekyokulabirako, bw’oba oli mukadde mu kibiina, oyinza okusaba Yakuwa akuwe omwoyo gwe omutukuvu gukuyambe okubuulirira abalala mu ngeri ey’okwagala. Oba bw’oba oli muzadde, oyinza okusaba Yakuwa akuwe omwoyo omutukuvu gukuyambe okukangavvula abaana bo mu ngeri ey’okwagala so si mu busungu.\nEky’okubiri, lowooza ku ngeri Yesu gye yayolekamu okwagala ne bwe yabanga tayisiddwa bulungi. (1 Peet. 2:21, 23) Kikulu nnyo okufumiitiriza ku ky’okulabirako kya Yesu nnaddala bwe waba nga waliwo atunyiizizza oba atuyisizza mu ngeri etali ya bwenkanya. Bwe tuba mu mbeera eyo tusaanidde okwebuuza nti, ‘Kiki Yesu kye yandikoze?’ Okufumiitiriza ku kibuuzo ekyo kyayamba mwannyinaffe ayitibwa Leigh okusalawo obulungi. Agamba nti: “Lumu mukozi munnange omu yaweereza bakozi bannange abalala obubaka n’anjogerako bubi era n’ayogera bubi ne ku ngeri gye nnali nkolamu emirimu gyange. Ekyo kyannuma nnyo. Naye nneebuuza nti, ‘Nnyinza ntya okukoppa Yesu mu ngeri gye nnaakwatamu embeera eno?’ Oluvannyuma lw’okufumiitiriza ku ekyo Yesu kye yandikoze, ensonga nnasalawo okugibuusa amaaso. Oluvannyuma nnakitegeera nti mukozi munnange oyo yalina obulwadde obw’amaanyi era yali mweraliikirivu. Nnakiraba nti oboolyawo embeera eyo ye yali emuviiriddeko okunjogerako obubi. Okufumiitiriza ku ngeri Yesu gye yalagamu okwagala ne bwe yabanga ayisiddwa bubi kyannyamba okulaga mukozi munnange okwagala.” Bwe tukoppa Yesu kituyamba okweyisa mu ngeri eyoleka okwagala.\nEky’okusatu, kulaakulanya okwagala okuzingiramu okwefiiriza, era nga kuno kwe kwagala okwawulawo Abakristaayo ab’amazima. (Yok. 13:34, 35) Ebyawandiikibwa bitukubiriza okubeera “n’endowooza” nga Yesu gye yalina. Yesu bwe yava mu ggulu, “yeggyako buli kye yalina” era ‘yatuuka n’okufa’ ku lwaffe. (Baf. 2:5-8) Bwe tukoppa engeri Yesu gye yayolekamu okwagala ng’okwo, tujja kuba n’endowooza ng’eyiye, era ekyo kijja kutuviirako okukulembeza eby’abalala so si ebyaffe. Miganyulo ki emirala egiva mu kukulaakulanya okwagala?\nEMIGANYULO EGIVA MU KULAGA OKWAGALA\nWaliwo emiganyulo mingi egiva mu kulaga abalala okwagala. Ka tulabeyo ebiri:\nTuganyulwa tutya bwe twoleka okwagala?\nOLUGANDA OLW’ENSI YONNA: Olw’okuba twagalana, tukimanyi nti ka kibe kibiina ki oba nsi ki gye tuba tugenzeemu, baganda baffe bajja kutwaniriza n’essanyu. Nga nkizo ya maanyi okubeera ‘ne baganda baffe mu nsi yonna’ abatwagala! (1 Peet. 5:9) Tewali walala we tuyinza kusanga kwagala ng’okwo, okuggyako mu bantu ba Yakuwa.\nEMIREMBE: ‘Okuzibiikiriza’ bannaffe kitusobozesa okubeera obumu ‘mu mirembe egitugatta.’ (Bef. 4:2, 3) Bwe tuba mu nkuŋŋaana ennene n’entono tuba mu mirembe ne bakkiriza bannaffe. Kyewunyisa nnyo okuba nti tuli mu mirembe mu nsi eno eyeeyawuddeyawudde. (Zab. 119:165; Is. 54:13) Bwe tufuba okubeera mu mirembe n’abalala tuba tukiraga nti tubaagala, era kisanyusa Yakuwa.—Zab. 133:1-3; Mat. 5:9.\nPawulo yagamba nti: “Okwagala kuzimba.” (1 Kol. 8:1) Okwagala kuzimba kutya? Mu Abakkolinso Ekisooka essuula 13, Pawulo yannyonnyola engeri okwagala gye kuzimbamu. Yakiraga nti okwagala kunoonya ebigasa abalala. (1 Kol. 10:24; 13:5) Ate era olw’okuba okwagala kufaayo ku balala, kugumiikiriza, era kwa kisa, kuviirako ab’omu maka okubeera ab’omukwano n’ekibiina okuba obumu.—Bak. 3:14.\nOkwagala kwe tulina eri Katonda kwe kusingayo okuba okw’omuwendo era kwe kusingayo okuzimba. Okwagala okwo kusobozesa abantu abaakulira mu mbeera ez’enjawulo, aba langi ez’enjawulo, era aboogera ennimi ez’enjawulo, okuweereza Yakuwa nga bali bumu era nga basanyufu. (Zef. 3:9) Ka tubeere bamalirivu okwoleka bulijjo okwagala mu bulamu bwaffe.\n^ lup. 2 Kino kye kitundu ekisooka ku bitundu omwenda ebigenda okwogera ku ngeri zonna eziri mu kibala ky’omwoyo omutukuvu.


Bukedde Online - Bajjo asindikiddwa Luzira.\nEMBUZI GYE BAMPA MU MUSOMO KWE NATANDIKIRA OBULUNZI\nAbadde asuza abaana mu kaabuyonjo bamutabukidde\npulomota Bajjo bamusindise mu kkomera e Luzira okutuusa wiiki ejja.\nBajjo mu kkooti\nOmutegesi w'ebivvulu era nga munnakisinde kya 'people power' Andrew Mukasa amanyiddwa nga Bajjo owa Bajjo Events byongedde okumwonoonekera.\nAsindikiddwa mu kkomera e Luzira okutuusa Olwokubiri lwa wiiki ejja nga July 25, 2019.\nKino kidiridde omulamuzi wa kkooti ya Buganda Road, Stella Amabiris okumusomera emisango ebiri okuli ogw'okukuma omuliro mu bantu n'okwogera ebigambo ebigendereddwamu okunyiiza omukulembeze w'eggwanga (offensive communication).\nOkusinzira ku ludda oluwaabi kigambibwa Bajjo yakuma omuliro mu bantu mu bitundu bya Kampala, Masaka ne Mbarara ng'ayita mu katambi ke yateeka ku ‘social media'.\nWabula wabaddewo okusika omuguwa wakati wa munnamateeka we, Loadi meeya Erias Lukwago n'omulamuzi amangu ddala nga Bajjo bamaze okumusomera omusango ogw'okubiri,\nLukwago bwagambye nti omuntu we ebimubuuziddwa abadde tabitegedde bulungi olw'ebigambo omutaputa abadde mu kkooti byakozesa okuvvunula omusango gwa ‘Offensive communication' mu lulimu Oluganda ebitali bituufu era nti bibuzaabuziza Bajjo.\nWano asabye omulamuzi bafune omukugu mu lulimi Oluganda ataputire bulungi omuntu we ekigambo ‘Offensive communication' atitegeere aleme kukirizza musango gwatategedde,\nkyokka omulamuzi asoose kugaana ng'agamba Bajjo buli kimu abadde akitegeera bulungi kyokka oluvannyuma akirizza kkooti okuwuumulamu eddakika 10 bafune omutaputa amanyi obulungi Oluganda.\nAkomyewo nategezza nga bwatasobodde kufuna mukugu mu Luganda okuvvunula ekigambo kino era bwatyo asindise Bajjo e Luzira okutuusa ku Lwokubiri lwa wiiki ejja nga bafunye omutaputa omulala.\nBajjo lwe bamukwata ku Lwomukaaga\nAb'oluganda, abawagizi ne mikwano gya Bajjo wamu ne balooya be bakedde ku kkooti y'e Nakawa olw'amawulire ge basoose okufuna nga galaga nti eno gye bagenda okumutwala kyokka ku ssaawa 5:00 ez'okumakya ne babategezza nga bwatwalibwa ku kkooti ya Buganda Road era kkooti etude ku ssaawa 10:00 ez'olwegulo.\nBajjo yakwatibwa ku Lwamukaaga lwa wiiki ewedde ab'ekitongole kya magye ekya 'Presidential Protection Guard' (PPG) bwe yabadde atuuzizza olukung'aana lwa bannamawulire ku Centenary Park ku bbaala ya Mix lounge ng'ali ne munne Abby Musinguzi amanyiddwa nga Abtex.\nEggulo (ku Mmande) yatwaliddwa ku kitebe kya poliisi ekinoonyereza ku misango eminene ekya SIU e Kireka gye bamubuulizza kajogijogi w'ebibuuzo n'okukola sitatimenti ez'enjawulo.\nkkomera e Luzira\nOmusono gw'Omusama Deyonce gutabudde abadigize!\nEyatta Hajati we Bombo bamukwatidde Kitgum\nDdereeva wa sipensulo eyapangisiddwa mu Kampala basanze mulambo\nAjingirira amabaluwa n'atambulizaako ente enzibe bamuyodde\nEMBUZI GYE BAMPA MU MUSOMO ...\nZZIMULA , mutuuze w’e Busega Kibumbiro zooni B mu munisipaali y'e Lubaga mu Kampala. Muluunzi wa mbuzi era yazizimbira...\nAbadde asuza abaana mu kaab...\nOMUKAZI Juliet Aikoru ow’e Kazo Angola akwatiddwa ng’abadde amaze ebbanga ng’atulugunya abaana ba muggyawe be yalekera...


Bukedde Online - Abasomesa muyambe okukuza ebitone by'abaana\nMu kukuba bbandi mwe nfuna ebisale by'esso...\nAlpha Agaba muyizi afunye mu kitone ky'okusiiga ng'ayambibwako abasomesa be ku Nkokonjeru Primary School.\nAgaba ng'alaga ekimu ku bisiige by'akola ku ssomero\nEnnaku zino, amasomero gafa nnyo ku kuyisa abaana abangi naye ng’ebitone byabwe tebifiiriddwaako ekifiiriza abaana emikisa gyabwe egy’omu maaso oba olyawo gye bandifunyeemu.\nOmukugu mu by’okusomesa, Fagil Mandy agamba nti omwana bw’agenda ku ssomero abeera agenze kuyiga ebintu by’omu mutwe n’ebyemikono, obwongo, n’ebirala nga bino byonna birina okubeera n’ekiseera abasomesa mwe babisomeseza.\nWabula ennaku zino abasomesa bafaayo nnyo okusomesa eby’omu mutwe ebirala ne batabifaako, naye omwana bw’amanya ebirala ekitone kye kizuulibwa era bw’ayambibwako, akikozesa bingi obulamu ne butambula.\nAgaba ng'annyonnyola omuku bazadde ekifaananyi kye yasiiga\nAlpha Agaba, muyizi wa Nkokonjeru Primary School ng’asoma kibina kyamusanvu, yayambibwa abasomesa be okuzuula ekitone kye era nga kati atandise okukifunamu.\nAyagala nnyo okukuba ebifaananyi n’okubisiiga era yayingira mu mpaka z’amasomero ez’okusiiga ebifaananyi n’awangula. Ebimu ku birabo bye yafuna kwaliko okwewangulira ebisale by’essomero okumala omwaka mulamba nga kyamuweebwa aba Habitat for Humanity. Kino kyasanyusa nnyo abasomesa be n’omuyizi mwennyini.\nAlex Masaba, omu ku basomesa ba Agaba agamba nti Agaba asoma bulungi era n’ekitone kye takisuulirira.\nFagil Mandy, akubiriza abazadde n’abasomesa okukolera awamu okukuza ebitone by’abaana kubanga biyinza okubayamba mu biseera byabwe eby’omu maaso.\nNkokonjeru Primary School\nMu kukuba bbandi mwe nfuna ebisale by'essomero\nLubowa yavudde mu P4 n'afuna 12 mu PLE: Kituufu okubuusa omwana ebibiina?


ABAZIGU ababadde batambulira ku pikipiki bakubye abasirikale babiri abakolera ku poliisi y’e Kawempe amasasi agabattiddewo ne babatwalako emmundu bbiri ze babadde batambula nazo.\nBino byabaddewo ku Lwokuna ku ssaawa 2:00 ez’ekiro mu Kizza Zooni e Kawempe abazigu bwe balondodde abaserikale babiri okuli PC Ambrose Otim ne Vincent Habiyaremye abakolera wansi wa poliisi ekkakkanya obujagalalo eya Field Force Police ( FFP) ne babakuba amasasi agabattiddewo bwe babadde balawuna.\nBuno bwe bulumbaganyi obwokulibiri okukolebwa ku baserikale mu Kawempe ng’obwasooka bwali ku Kaleerwe abazigu bwe baalumba abaserikale babiri okuli Moses Kalungi ne Hussein Mubiru okuva ku poliisi y’e Mutundwe abaali bawerekera abakozi ba kkampuni ya Denovo mu mwezi gwa September 2017 ne babakuba amasasi agaabattirawo emmundu zaabwe ne zitwalibwa ne ssente.\nSsentebe wa Kizza zooni, Godfrey Ssonko yagambye nti, abazigu baabadde basatu nga batambulira ku pikipiki emu nga babiri balina emmundu bakubye abaserikale amasasi ne babaggyako emmundu ze baabadde nazo oluvannyuma ne badduka. “Abaserikale mu maaso ng’abazigu bava mabega ne babakubirawo amasasi agaabattiddewo emirambo gyabwe ne gisigala mu luwonko,” Ssonko bwe yagambye.\nYagambye nti abazigu baabadde n’emmundu bbiri ng’omu akuba amasasi mu bbanga ate omulala ng’agakuba mu bantu era nga waliwo n’obuyumba obwayiseemu amasasi nga kino kiraga nti, baabadde bamalirivu.\nOmwogezi wa poliisi mu Kampala n’emiriraano Luke Owoyesigire yagambye nti, abazigu baalondodde abaserikale bano ababadde batambula ne babakuba amasasi emmundu zaabwe omwabadde amasasi ne bazitwala. Yagambye nti, abaserikale bano balina kukolera ku kitebe kya poliisi y’e Kawempe kyokka bwe baabadde bavaawo okugenda mu kitundu abazigu gye baabakubidde amasaasi tebaategeezezza ku bakama baabwe.\nKino kyaliwo ku baserikale abattirwa ku Kaleerwe abataabuulira bakama babwe gye balaze nga mu kitabo baawandiikamu nti, bagenze okubaako omuntu gwe bakwata e Kinaawa wabula ne bakomekkeza nga babattidde ku Kaleerwe.\nWabula abantu mu kitundu kino ababadde balaba abaserikale bano, baategeezezza nti, babadde baliko kkampuni esangibwa mu kitundu kino we babadde bakuuma nga baasooka kubeera mukaaga kyokka oluvannyuma ne basigala babiri bokka nga kino kyawadde abazigu ekyanya okubatta nga tebeerwanyeeko.\nGyebuvudde omuduumuzi wa poliisi mu ggwanga Gen Kale Kayihura bwe yali asisinkanye abaserikale e Kigo mu December 2017 yawa ekiragiro ekikugira abaserikale okutambula bokka era n’alagira abakulira poliisi ez’enjawulo okubafunira emmotoka okubatwala mu bifo gye bakolera n’okubggyayo baleme okukolebwako obulumbaganyi omuli okubatta n’okubatwalako emmundu.\nEmirabo gy’abaserikale bano poliisi yagitutte mu ggwanika mu ddwaaliro e Mulago ng’okunoonyereza ku bazigu kwatandise okukolebwa ekitongole kya Flying Squad. Nga March 17, 2017 abaali abatambulira ku pikipiki baateeka eyali omwogezi wa poliisi mu ggwanga, AIGP Andrew Felix Kaweesi nga yaakafuluma ewuwe e Kulambiro ne bamukuba amasasi agaamuttirawo.\nYali n’omukuumi we Kenneth Erwau ne ddereeva Godfrey Wambewo.\nABASERIKALE BA POLIISI ABAZZE BATTIBWA July 2013, omusirikale wa poliisi Mohammad Meera, 27, eyali akolera e Masaka Central police station yakubibwa amayinja ne bamutta. Kiteeberezebwa nti yattibwa bavubuka abakozesa ebiragalalagala.\nAugust 2013, abazigu baakuba PC Charles Byarugaba amasasi agaamuttirawo e Mulago n’oluvannyuma ne bakuliita n’emmundu gye yalina. Tony Omora yawonera watono okufa, abazigu bwe baamusindirira amasasi ku luguudo lwa Wampewo mu Kampala ne bagenda n’emmundu gye yalina.\nFebruary, 2014 , Kadeeti ASP Joseph Bigirwa eyali akulira poliisi y’e Kajjansi abazigu baamukuba amasasi bwe yali ku mulimu ekiro. SPC, Nelson Tugume yakubibwa amasasi abazigu bwe baali bawanyisigAbaziguanya amasasi okuliraana Jomayi Estates. July 2014, Cpl David Kyambadde eyali amyuka akulira poliisi ya Flying Squad e Kawempe yakubibwa amasasi agaamuttirawo ng’alawuna e Kawaala. ASP Wilson Mugume Bataka eyali akulira poliisi ya Bundibugyo yakubwa amasasi agaamuttirawo ng’akuuma ekiro.\nAugust 2014, Francis Abayo yakuba Lawrence Bila amasasi nga bali ku poliisi y’e Nebbi naye oluvannyuma ne yeekuba amasasi agaamutta.


Sematimba´s camp broken into pieces - KAKENSA MEDIA\nSematimba´s camp broken into pieces\nGodfrey Kasiita(left) Peter Sematimba(right)\nAs Peter Sematimba plans to stand for Kampala mayorship,his former friends are not willing to let him win so easily. His past behavior has come up to witch hunt him.\nWhen Sematimba was LCIII Chairman for Lubaga Division, he had a group of friends who helped him to run the division. This group was reffered to as the "senate", and was chaired by Andrew Benon Kibuuka of Bakayimbira Dramactors with Members; Peter Sematimba himself, Mulindwa Muwonge, Bwanika Charles, Peter Ozo and Godfrey Kasiita of St Balikuddembe market. These people would meet twice week to advise Sematimba on how to run the division. They also guided and mobilized support for him during the failed mayoral elections which were won by Erias Lukwago. However, after the mayoral elections, they fell out. This led to the firing of Mulindwa Muwoge and Bwanika Charles from Super FM. One disgruntled member of the senate Godfrey Kasiita saw the firing of his colleagues as an inhuman act and wrote an email to the senate chairman Benon Kibuuka and attached a copy to all the above members.\nIn his email,Kasiita expresses his bitterness by revealing how Sematimba told him that he is gay,how he drinks alcohol despite being a pastor. He talk about the dilute education papers of Sematimba,the mismanaged GAVI funds meant for HIV sensitization,the gun wielding Peter Sematimba and so on\nHere below is the email in full:\nEri Sentebbe wa Seneti\nMw. Benoni Kibuuka,\nObubaka bwo n’abufunye era n’ensimanyo okulaba nga Baganda baffe obawabula mukaseera kano akaliwo. Naye nga omwogezi omu bweyagamba nti amanyi g’omusajja tegalagibwa wayimiridde nga ali mubulamu obweyagaza wabula awo weyayimira nga ali mubulamu obwokusomezebwa. Eky’omukisa omulungi n’omwami Sematimba byeyakuwandikidde muwala wange yabisomedde era nabitegedde. Ate bigatta bulungi n’ebyenayogera ne Mw. Sematimba nga ebintu biino bitandikka. Ekituufu kiri nti Mw. Sematimba tasiima, tajukira, alina amalala ate talina muntu yenna gwawa kitibwa buli muntu amulowozzako nga alina kyamwetagako.\nNabadde njogera ne Mulindwa nanzijukiza mubulumi obuyitirivu nti Sematimba olunaku lweyasembayo okuva ku CBS, bamugaana okusibula abantu kumpewo. Mulindwa Muwonge mukulaga obumu n’okusa ekitibwa mu Sematimba eyali mukama we, yamuwa eddakika kumi natano okusibula abantu, wabula jukira nti Mulindwa okukiriza Sematimba okusibula kumpewo mupulogulamu ye kyali kisobola okumugobesa ku CBS kubanga abakulu kulediyo eyo bali tebakyagala.\nKaya Kavuma bweyayita Mulindwa okumubuza oba nti Sematimba kyeyali agambye Kaya nti ne Mulindwa avva naye ku CBS ekintu Sematimba kyeyali atabulidde Mulindwa nti wakukigamba Kaya, Mulindwa teyegaana Sematimba. Era awo Kaya weyagambira Mulindwa nti omulimu gwe ku CBS gwaligukomye awo. Wabula Kaya newakubadde yali agobye Mulindwa teyagenda mumaso kulagira basirikale baku Bulange kugaana Mulindwa ku CBS ekintu ye Sematimba kyeyakoze nga yefulidde Mulindwa. Era Mulindwa ebintu bye ku CBS yabijjayo bulungi na ye Sematimba ebintu bya Mulindwa yabiwanmbye.\nKunze nga Kasita wadde nga sirina kampuni era nga siri BOSI ndaba nga Sematimba yalaze obukopi obusukiridde, okujoga, okusosonkereza wamu n’obutasima. Sematimba mubaluwaye alaga nti ekimuluma lwabutayogera na Mulindwa okuva mumwezi gw’okubiri kyeyayise nga akazayo kakapa okugoba emeses.Bwenali njogera ne Mulindwa, yangamba nti yeyakubira Sematimba esiimu namugamba nti yali akitegedeko nti waliwo abagala okunyaga ettaka lya Sematimba. Wabula Sematimba yaddamu Mulindwa nga amwejjako bujja nti yali teyetagga buyambi bwe. Mukyasembyeyo, Mulindwa yakubira Sematimba esiimu nga ennaku z’omwezi 3 omwezi guno kusawa 4 nedakika 9, olwokuba Sematimba yali amugambye nti wakomerawo amunonyeko alina byayagala okumugamba. Wabula Sematimba teyakwata simu ya Mulindwa. Kino bwaba akiwakanya tufune olukalala lwa masiimu kubanga lukiraga bulungi.\nN’olwekyo nga Kasita owa Seneti okunyonyola kwa Sematimba kyenalabyemu kwekwongera okulaga amalala ge wamu n’obuyinza. Wakati wange nawe nga Kibuuka waliwo byemanyi byenasirikira. Okugeza Mulindwa ne Bwanika balwana olutalo lwokugamba nti Sematimba talya bisiyaga era nga fenna tumanyi omusajja bamuwayiriza. Katono ngwewo ekigwo, Sematimba bweyangamba mukamwa ke nga bwalya ebisiyaga era nga bwebiwoma ennyo era nabumbulira nakawala keyabiryako. Bwaba ayagala ampite mulumirize.\nEkirala, nga setebe wa Seneti okimanyi bulungi nnyo okubikirira kwetubadde tukola abantu obutakimanya nti Sematimba eyeyita Pasita anywa omwenge gwatabula era ffe gwetwakazako erya ‘ Cheyamani mikisi’.\nEky’okusatu ojukira diru gyetwakola ne Sematimba wabula ssente bwezajja yatugirayo pisito atukube amasasi. Wabula nga ffe twamusomera diru.\nEky’ouna, ojukira nti bamemba ba seneti babiri okuli Ozo ne Bwanika bwebagenda mu ofisi ye nabagoba nti tayagala kumulinyirira nti kampeyini zali ziwedde.\nEy’okutano, okijukira bulungi memba omu owa sseneti bweyasanga omuwala omu nga yebasse munyumba ya sematimba nga ali bwerere wabula memba teyamulalasa. Naye Sematimba mulugambo lwe yeyakinyuma.\nEky’omukaaga, Sematimba tayigira munsobi ze. Era ffena twali tumuwadde amagezi obutesimba kubwa meeya wabula nagaana era ssentebe nkujukiza nti bwenamugamba nti Mohammad Nsereko atubiddeko obutesimbawo yanvuma nnyo nga andaba nga omulabe.\nEky’omusanvu, ojukira bwetwamugaana okwesimba ku bwasentebe bwa NRM kugombolola nagaana natuletera obuzibu.nga alina nemitingi zeyalimu nazitukweka nga ali ne Ziyadi.Netutuka okwesitula nga seneti netugenda ewuwe okumugaana okwesimbawo yali aganyi n’omwana okutugulira ku geti oluvanyuma ensonyi nezimukwata natugulirawo nga bwagamba nti yali amanyi ekyali kitututte wabula mubu tetumala biseerakubanga yali siwakukyusa mukilowozo kye.\nTwasalawo netuguma netubeera naye nga munaffe. Netukyawagaane nebanaffe nga Ziyadi. Ojukira nti Seketa yali ayagalakulwanagaana na Ziyadi kyokka ebintu bwebyamupika nga tuli mu Backpackers, natuzza emabegga wa toyi nti tusale amagezi bwetumujja munsobi ye.\nSsentebe bera wamazima kiba kuba nga mulala yeyeyisiza bwatyo, Sematimba yalibaddewo kululwe.\nEra okumanyi abantu be Lubaga nga Kitata, sematimba abagamba nti ffe tubaziyiza okumulaba era nti ssente ffe tuzirya. Ddala ssente mekka zeyali atuwa ezitulangiza nti tuli babi.\nEky’omunana, ojukira nti Mulindwa yatasa sematimba obutasazibwa mumawulire olwokuba nti yali yajja ku Ssendi eyali yesimbye e Lubaga obukadde 10 nti ajja kuziwa bakakiko kebyokulonda bamubire obululu awangule. Wabula Sendi yatabuka bwebamusinga olwo Mulindwa nava n’obukadde 10 okuva e Bungereza naziwa Sendi okuwonya mukamawe.\nSsentebe nga oli wamazima, ku sente ezatuwebwa puleziodenti mu kampeyini esizoba mukawumbi akamu n’obukadde 700, nti sematimba ayiza okutumatiza nti tewafikawo wadde silingi emu gyowako bano. Nga nebweyatutwala ku biici okutwebaza nebyenjanja ffe twabisasula. Nga nemotoka zaffe zetwakozesa nga tuli mubibye zakutuka nga talina gwakwatila wadde ekikumi okuzidabiriza. Ddala Livingstone asobola okudda kukintu ekikwata ku sematimba.\nEkyekumi, ojukira nti Mulindwa yayamba Sematimba bweyagenda ewa Kigongo namusaba bateke ssente mu kampeyini ez’obwameeya bwa Sematimba era Kigongo natufunira obukadde 100 okuva ewa pulezidenti. Naye bweyazijjayo amangu ago natandiika okulaga nga bwali bosi.\nOjukira nti nagamba sematimba nti nasanga Segawa, Kato ne Mukiibi nebangamba nti olaba musajja wo sematimba bwazina Mulindwa ne Bwanika amatako bweyabefulidde. Mukibi nagamba nti singa naye yali avudde ku CBS ne Sematimba singa naye akaba nga Mulindwa ne Bwanika beyagobye.\nWanno wenzikiriziganya nawe nti olutalo telwetagisa kubanga lunagenda okugwa nga abantu tebalina binubule wabula nga abamu bamenyese emikono n’amagula.\nSsebo, ojukira akaseera akali mu ofisi ya Mulindwa okumala esawa 14 nga kogera kubuyigirize bwa Sematimba. Nebataganjura kompyuta okutasa obuyigire bwa Sematimba era singa tebali basajja abo, nekyo ekitono kyeyasomako tekyalivuddeyo. Naye kati abo basibidde ebweru nga balinga ekyenyaja kyebajje mazzi nebakikasuka kulukalu. Bwekiba nga ekyo asobola okukikola abantu abo naye nze Kasita wabwe oba gwe Kibuuka kubanga Mulindwa ne Bwanika bebatulaga Sematimba.\nMwami Ssentebe, bwetwawangula ekifo kya bwa Ssentebe bwa Rubaga, wawebwa ekifo ky’obuyambi bwe, naye ojukira engeri Sematimba gyeyagobamu.Ekyo kyongera okulaga nti Sematimba tasiima era abantu abakozesa nga ebikokoma omuntu byeyesanguza enyuma nga amaze okupama namala nabisula. Olutalo sirulungi nga bwewagambye, mumbeera efanana bweti, abantu kabalwane buli omu kyamanyi kumunne kiveyo.\nNze nga Kasita nayamba nnyo Sematimba obutamutwala Luzira kussente zabasirimu era buli kyakolebwa ffena tukimanyi. Sirangira, naye okumanya nalwana, sakiriza Jane kutwalibwa kukola sitetimenti kubaganga sitetimenti ya Jane yali egya kuvako obujulizi obusiba sematimba. Naye bwaba bwatyo bwasasula banne, Mukama yebazibwe.\nN’olwekyo nze ndowooza eddwanilo lijja kunyuma. Naye kyenandisabye okukolebwa amangu, kwekuwa Mulindwa ebintu bye ebiri mu ofisi mwabadde atuula. Era nze ndowooza nebbagga lyebazze ne Sematimba lyayise emyaka 15, omuntu bwatyo aba asana okusasulwa Jalili Jibuliri bweyadukira e Benghazi, Gaddafi yamuyita kiyenje, naye olwalero ffena tumanyi ku Gaddafi ne Jibuliri ani Bosi e Libya.\nSsebo sentebe nsaba amazima gatufule abeddembe. Ddala singa amazima gatufula abeddembe Sematimba yaliyisiza Bwanika ne Mulindwa bamemba ba seneti bwatyo.


Bukedde Online - Gavt. egenda kusuumusa eddwaaliro lya Mukono\nGavt. egenda kusuumusa eddwaaliro lya Mukono\nBp. Kakooza akunze abayizi okuva mu muzann...\nOMUWANDIISI ow’enkalakkalira mu minisitule y’ebyobulamu, Dr. Diana Atwine akakasizza nga gavumenti bw’eri mu kukola enteekateeka ez’okulaba ng’esuumusa omutindo gwa Mukono Health Centre IV esobole okutuuka ku mutendera gw’eddwaaliro eddene.\nDr. Atwune (ow’okubiri ku kkono) ng’ali n’abakungu abalala nga balambula eddwaaliro.\nDr. Atwine yategeezezza nti mu kiseera kino bakola ku ky'okulaba nga bazimbawo ebizimbe ebirala omunajjanjabirwanga abalwadde kuba mu kiseera kino ebiriwo tebimala.\nYategeezezza nti era bakola ne ku ky'okulaba ng'eddwaaliro lino balyongeramu ebyuma ebimala ate eby'omulembe n'abasawo kuba era abaliwo tebamala okusinziira ku muwendo gw'abalwadde abagenda mu ddwaaliro lino okufuna obujjanjabi.\nBino Atwine yabituuseeko mu mboozi ey'akafubo ne Bukedde bwe yabadde mu kulambula eddwaaliro lino n'abakungu abalala okuva mu minisitule y'ebyobulamu wiiki ewedde. Yagambye nti ebbanga ddene ng'abakulira eddwaaliro lino n'abakulembeze ku munisipaali y'e Mukono babategeeza nga bwe likola ku balwadde abangi ennyo ekyabaleetera nabo okwesitukiramu okugenda okulaba oba ebyali bibagambibwa bituufu.\n"Twasooka okujja wano omwaka oguwedde naye kwe twasangawo nga tekikkirizika. Abalwadde nga bangi nnyo ekigenze ewala okuviira ddala ku bakyala abazaala, abajja okunywa eddagala, okugemesa abaana n'abalwadde abalala. Y'ensonga lwaki twasitukiramu okulaba nga waliwo omulimu ogutambula mu kiseera kino," Atwine bwe yagambye.\nWabula yalaze okunyolwa olw'omulimu gw'okuzimba ekizimbe ekigenda okuba ekya kkalina omunajjanjabirwanga abalwadde ku ddwaaliro lino ogwatandikibwako omwaka oguwedde ogukwatiddwa akasoobo kye yagambye nti kikyamu.\nYategeezezza nti nga gavumenti buli kiseera babaako emirimu gye bateekateeka okukola mu kiseera ekigere ng'emirimu ng'okuzimba ekizimbe kino bwe gikwatibwa akasoobo kibaleetera okugivaako ate ne kikosa abantu abandibadde bafuna obuweereza nga kiwedde mu kiseera ekituufu.\nYe akulira ebyobulamu, Dr. Anthony Kkonde yagambye nti omuwendo gw'abalwadde gwe bafuna mu ddwaaliro lino buli lunaku guli waggulu nnyo ekireetera n'eddagala eribaweebwa okuggwawo mu kiseera ekitono ennyo.\nOlw'embeera eyo, Dr. Kkonde yagambye nti ebiseera ebisinga beesanga ng'abalwadde abaggya ng'eddagala teririiwo babalagira okwegulira eddagala ne babajjanjaba okusinga okubagoba obugobi bagende okutuuka nga bafunye eddagala.\nOmwaka ogw'eby'ensimbi 2015-16 twakola embalira ya bukadde 327 ne batuwaako 85, 2016-17 twakola ya bukadde 388 ne batuwaako 85, ate 2017-18 twakola ya 438 twafuna 47 bwokka, 2018-19 twakola 451 ne tufunako 84. Embeera y'eyo, ebyetaago bingi naye ensimbi tufuna ntono nnyo," Kkonde bwe yannyonnyodde.\nAkabenje kasse owapoliisi omulala e Mukono\nAbasajja b'e Mbale bataayizza ebyana\n'Nze ku Kitooke tonnyumiza ngatto'\nOno bamuyita 'nnabivvulu'


Bukedde Online - Baabano ababbi 30 abateegera ku bbanka\nBaabano ababbi 30 abateegera ku bbanka\nOw'e Gambia amagye gamwetoolodde\nOmusumba alabudde abapoliisi abalya enguzi\nOlukalala poliisi lwe yafulumizza yawaddeko ne bbanka ez'enjawulo nga kuliko ababbi abazze bakwatibwa enfunda ez'enjawulo ne baggalirwa ku poliisi ezitali zimu okwetoolola eggwanga.\nPOLIISI efulumizza olukalala lw'ababbi ab'omutawaana 34 okuli n'abakazi 9 nga bano baagufuula mulimu okuteega abantu abava mu bbanka ne babanyagako ssente.\nPoliisi okufulumya olukalala luno, kiddiridde munnansi wa Eritrea, Daniel Weldu Oukba Michael okuwambibwa ne bamubbako ssente ne bamutta omulambo poliisi n'eguzuula e Kenya.\nBano, abamu baferera mu doola, abalala beefuula abakozi ba bbanka n'abalala bateegera munda mu bbanka nga beefudde bakasitoma.\nKu lukalala lw'abantu 34 kuliko; Innocent Kwesiga, Immaculate Atwikirize, Tonny Muyingo eyeeyita Katoole Magezi Miiro, Hassan Mulamuline Kenneth Ahimbisibwe ne John Bosco Mukasa oluusi eyeeyita Isma Anakulya abalina emisango ku CPS mu Kampala gattako Ali Lugemwa, Rose Bukirwa ne Yasin Kayombe abaferera mu doola balina emisango ku poliisi y'e Kisubi.\nAbalala ye Prossy Namwanje emisango gye giri Ishaka ne Pallisa, Jane Kabbanyoro naye giri Pallisa, Nandudu poliisi y'e Jinja emunoonya, Douglous Nsubuga olumu yeeyita Doogo emisango gye giri ku poliisi y'e Iganga, Esther Muleefu giri ku poliisi y'e Tororo.\nAbalala nga Martin Woniala omusango guli ku poliisi y'e Mbale, Martin Kityo ku poliisi y'e Hoima, Hakim Kyobe giri ku poliisi y'e Bwera, Will Lukwago olumu yeeyita Jap emisango giri ku poliisi y'e Ishaka, Tom Mirembe olumu yeeyita Muko Tom giri ku poliisi y'e Ibanda, Sam Mugerwa emisango giri Jinja, Nicholas Kemigisha ku poliisi y'e Mbale.\nJennifer Namusoke olumu yeeyita Allen, Ssegawa Mbagatuzinde, Charles Mutyabule, Mathais Sserubombwe, Hassan Kiiza yeeyita Alex Swalleh ne Ibrahim Kiti abbira e Masaka ne Fort Portal.\nABA BBANKA BASITUKIDDEMU\nDayirekita w'ekibiina ekigatta aba bbanka mu ggwanga ekya Uganda Bankers' Association, Wilbrod Humphreys Owor yategeezezza nti, engeri okulwanyisa obumenyi bw'amateeka gye gutali mulimu gwa muntu omu, bbanka zonna zikolagana ne poliisi okulwanyisa ababbira mu bbanka.\nYagasseeko nti, okwongera okulwanyisa obulabbayi mu bbanka, ekibiina ekigatta aba bbanka mu ggwanga kyateekawo akakiiko akakola ku nsonga eyo akatuula buli oluvannyuma lw'ekiseera okukubaganya ebirowoozo ku ngeri gye bayinza okwongera okufufuggaza ababbira mu bbanka.\n"Akakiiko kano kakolaganira n'ebitongole by'ebyokwerinda ebitali bimu okulwanyisa ebikolwa by'okubba bakasitoma", Owor bwe yategeezezza mu kiwandiiko Bukedde kye yalabyeko.\nOmwogezi wa poliisi mu Kampala n'emiriraano yagambye nti balina ebiti by'ababbi bya mirundi ena ababbira mu bbanka.\nWaliwo abateega abantu ku bibanda bya ssente, waliwo abaswamira munda mu bbanka, waliwo abeefuula abavungisa doola n'abalala abanyakula ensawo ku bantu abava mu bbanka.\nYagambye nti, emirundi mingi bafuna abantu abeemulugunya ku babbi bano era fayiro nnyingi ezigguddwaawo y'ensonga lwaki baasalawo okukwatagana ne bbanka okutimba enkalala z'ababbi bano ababa beataagibwa n'okufulumya ebirango mu mawulire.\n"Ebiseera ebisinga kitubeerera kizibu okukwata abantu abo kubanga abasinga basenguka mu maka gye bageera ne bamala ebbanga eddene nga tebazzeeyo mu bbanka mwe baba babbidde", Kayima bwe yategeezezza.\nYagasseeko nti ababbi bano bakozesa obukodyo bungi okukwata be babbako ssente obujega.\n"Omuntu ajja ne ssente nnyingi nga tamaze kuzisengeka mu mitendera emituufu n'atuuka w'agenda okuwandiikira n'aziteeka awo azisengeke ng'omubbi ye alaba kubanga beefuula abagenda okutereka ssente ate nga bali simaati.\nBw'aziraba ng'asembera atandika okweyogereza ku muntu ng'amala abulawo ne ssente." Kayima bwe yategeezezza.\nYagasseeko nti, bbanka ziteekawo obusenge abantu mwe balina okubalira ssente ennyingi naye abamu baziggyayo n'adda ebbali n'azibala ng'omubbi alengera n'amanya omuwendo omuntu gw'alina n'alyoka atandika okumulinnya akagere.\nYagambye nti, ne siteegi za bodaboda ku bbanka za bulabe nnyo kubanga be bawa ababbi amawulire ku bantu ababa bafulumye ne ssente ne balinnya mmotoka gy'aba alinnye akagere okutuuka gye bamubbira nga tasobola na kuteebereza nti olukwe lwalukiddwa kuva ku bbanka.\n"Tukubiriza abantu bave awaka nga bamaze okusengeka ssente mu mitendera nga bwe zirina okubeera balyoke bayingire bbanka naddala mu biseera bino bye tugendamu eby'okuzza abaana ku masomero." Kayima bwe yategeezezza.\nBazinzeeko Katwe mu kikwekweto kya pikipiki enzibe ne sipeeya waazo.\nPoliisi ewadde ebiragiro ku bawambibwa\nOmubaka Kato Lubwama bamufuumudde mu Royal Theatre lwa bbanja lya bukadde 200\nBuli omu alime mu 2019 tugobe obwavu\n'Buli wiiki ntema enkota 150 mu lusuku lwange'


GAVUMENTI efubye okutumbula ensoma y’abaana mu bitundu eby’enjawulo okulaba nga buli muyizi waali asobola okubeera ku mutindo oguvuganya n’okuyita ebibuuzo ku mutendera gwonna. Wadde nga guli gutyo, wakyaliwo okusoomoozebwa mu nsoma y’abayizi mu pulayimale naddala mu bitundu eby’ebyalo ebibaleetedde n’okugwa ebibuuzo bya P.7.\nMu kunoonyereza okwakoleddwa aba Twaweza nga bayita mu nteekateeka ya Uwezo mu disitulikiti y’e Zombo, era nange kwe nagoberedde nalabye ebintu eby’enjawulo bye ndowooza nti ssinga gavumenti, abazadde wamu n’abasomesa okwo gattako abalala abakwatibwako ku by’enjigiriza babiteekako omulaka kijja kuyamba okutumbula eby’enjigiriza mu byalo bituukane n’ebitundu by’ebibuga.\nAbantu ab’enjawulo abaakoze omulimu gw’obwannakyewa okulambula amassomero n’amaka ag’enjawlo mu Paidah TC, ggombolola y’e Paidah, Zeu n’endala nga bagenda babuuza abasomesa ku nsoma y’abaana n’okubuuza abaana ebibuuzo okuli okusoma emboozi, okugatta n’okwatula ennukuta.\nEbintu byonna ebyabuuziddwa bya kibiina kyakubiri (P2), wabula abamu ku bayizi naddala mu ggombolola y’e Zeu abasoma P7, P6 ne P5 nga tebasobola kuyita bibuuzo bya P2 eby’okugatta n’okusoma emboozi! Kino kiraga nti waliwo obuzibu kyokka nga batuuse okukola eby’akamalirizo ebya P7 ekitegeeza nti nabyo biyinza okubakaluubiriza.\nAbayizi abamu abasoma P6 tebasobola kugatta, kwawula n’okukubisa. Ate ekibuuzo kyekimu bw’okimubuuza ng’okyusizaamu akigwa ne wankubadde ng’ate bw’okyusa mu ngeri endala akiyita!\nOkunoonyereza kuno kwakoleddwa ku baana wakati w’emyaka 6 ku 16, kyokka obwedda waliwo abayizi abali mu myaka 10 nga baava dda mu massomero ekintu eky’eraliikiriza.\nAbamu badda mu kutayaaya ku byalo, abalala balonda mmwaanyi n’okukola obulimu obulala ne bafuna ssente ate abamu okutuuka mu bibiina ebya waggulu nga tebasooka kusoma nassale.\nRonald Atiku amyuka akulira essomero lya Mvugu Lower (ssomero lya gavumenti) mu kabuga k’e Paidah yagambye nti, obuzibu buviira ddala ku musingi abaana gwe bafuna nga bato okuba omunafu.\nWabula abazadde abamu balemwa okugulira abaana baabwe n’obuntu obusookerwako okuli ebitabo, ekkalaamu, yunifoomu n’ebirala kale olwo omwana aba agenda kusoma atya?\nOno yawagiddwa Christine Odokodit, omusomesa wa P2 ku ssomero lye limu eyagambye nti, mulimu abaana abajja nga tebalina kintu kyonna ogenda okubawa eby’okukola nga tebalina we bawandiika ate abamu abalina ebitabo nga tebalina kkalaamu, kino kimalamu abaana bano amaanyi ate nga nange mba sirina ggezi lyonna.\nKale abazadde basaanye okuwagira abaana baabwe mu nsoma ebyenjigiriza lwe bijja okukyuka omwana ave wansi nga ategekeddwa bulungi.\nYayongeddeko olw’okuba ekitundu kyabwe kirimu obunnyogovu, mu biseera by’enkuba abaana abato tebasoma olw’obutiti ate abamu nga tebalina masweta. Wabula ne ku lunaku lw’akatale era tebasoma abazadde babasindika mu katale okutunda ebintu ebyo nabyo bikosa ensoma yaabwe.\nJustine Ulema Owinja akulira essomero lya Jopomwocho P/S, mu ggombolola y’e Paidah nalyo nga lya gavumenti yagambye nti, Abasomesa ku ssomero lye kikyali kizibu nga weesanga mu P2 alinamu abaana 353, kyokka alina abasomesa babiri bokka ekitegeeza nti buli musomesa alina okufa ku baana abasoba mu 100 kino n’amateeka g’okusomesa tagakikkiriza kubanga galagira abaana 55 buli musomesa ate nawo ng’onyigirizza.\nKitgeeza gavumenti erina okulowooza okwongera ku muwendo gw’abasomesa ate n’abasomesa abakolera mu byalo baweebweyo akasiimu ak’enjawulo kuba ebitundu ebimu tebituukikamu kijja kuyamba okubakuumira ku mirimu.\nWabula wakyaliwo okusoomooza kuba n’abazadde bwe tubayita mu nkiiko z’essomero abamu tebajja, wabula omuwendo gw’abaana abava mu massomero nagwo gulinnya buli olukya. Kubanga abaana abato babakozesa emirimu ne batandika okufuna ensimbi ekibaleetera okuva mu kusoma.\nDavid Abiwekango omusomesa wa P2 ku Jopomwocho yagambye nti, abazadde abamu ne bw’obasabayo 2,000/- ez’okukuba ebigezo by’abaana baabwe tebakkiriza kuzireeta ne weesanga ng’olumu abaana tebatuula bibuuzo.\nEkizibu ekirala kibeera ne ku ssomero, okugeza wano tulina entebe ntono ng’abayizi abamu batuula wansi kale kibakaluubiriza mu kusoma ne baba nga tebassaayo mwoyo n’okuwandiika kibeera kizibu gye bali.\nWilliam Anyolitho akulira ekitongole ky’obwannakyewa ekya Life Concern e Paidah, yagamby nti, abazadde basaanye bamanye nti ensi yakyuka nga bino ebiseera okusoma kwe kujja okuyamba abaana baabwe okubeera obulungi noolwekyo bakuteekeko essira.\nKatho Sharon Ocola eyakuliddemu abaakoze okunoonyereza kuno yagambye nti, okunoonyereza kwatambudde bulungi era ebyazuuliddwa Twaweza egenda kubigatta bulungi ebifulumye kiyambe gavumenti n’ebitongole ebirala ebivunaanyizibwa ku byenjigiriza okumanya we balina okuteeka essira okutumbula eby’ensoma naddala mu baana abato.


Bukedde Online - Olunaku nfuna 30,000/- mu kusiika capati\nOlunaku nfuna 30,000/- mu kusiika capati\nObwavu obwannuma bwansindika okuyiga okuba...\nEmirimu gye nasooka okunyooma kati mwe nfuna ssente ezimbeezaawo\nSsenyonga ng'asiika eggi ly'okukola loolekisi\nAbantu bangi naddala abavubuka basiiba mu zzaala, n'emizannyo gy'okwegayaaza emirala mingi, kyokka ekyewuunyisa tebalina mirimu mirambulukufu mwe baggya ze bamussaamu n'ekiddirira kubeera kukemebwa era bangi bakwatibwa mu bumenyi bw'amateeka oba okudda mu kusabiriza bannaabwe abalinawo.\nJovius Kado Ssennyonga, asiika capati ku siteegi e Namagoma ku luguudo lw'e Masaka, omu ku bavubuka abaasalawo okwerwanako n'ava mu bwa kireereese.\nAnyumya bw'ati: Ebbanga erigenda mu mwaka omulamba lye namala nga sirina mulimu lyammala okuyiga nti kibi okulera engalo kubanga okwetuusaako ebyetaagisa kikubeerera kizibu ddala.\nSsenyonga annyonnyola bw'ati; Ekirooto kyange kyali kyawukanira wala n'okusiika capati. Nasomanga nduubirira kubeera wa byamazzi (Plumber) kubanga bye nnali nsoma mu kiseera ekyo nga binsobozesa bulungi okutuuka ku kirooto kyange.\nEbyembi nga binajja, laba ate bazadde bange bwe bafuna obuzibu bwa ssente mu 2016 nga naakatuula ebigezo byange ebya S.4. Ebigezo byakomawo nga mbiyise bulungi kyokka nga fiizi ezinnyongerayo tewali.\nNayagala noonye omulimu ogw'amangu waakiri nkung'aanye ku ssente ng'ende nsome kkoosi mu ttendekero ly'ebyemikono lyonna. Emyezi gyagenderera ng'emirimu tegirabika okutuusa Katonda lwe yaleeta mukwano gwange eyali yeetaaga omuntu ow'okumuyambako okutunda eyatayimu ne mobayiro mmane.\nOno yateekawo akayumba akakola eby'okutambuza ssente n'ampa omulimu gw'okumukolera. Twateesa ng'ensasula yange eva ku magoba ge nnaafunanga ku mukutu ogumu oluvannyuma lwa buli lwezi. Omwezi we gwaggwerangako nga ndi mu ssente eziri wakati w'emitwalo 15 ne 28.\nEbyembi wano saakolerawo bbanga ddene. Nali naakatambuzaako emyezi ng'esatu ebintu ne bimbijjira. Lumu mbeera mbala ebitabo ne nneesanga nga ssente ezisoba mu mitwalo 60 tezirabikako mayitire.\nMu kuteebereza kirabika bakasitoma nabawanga ssente nnyingi kw'ezo ze baasabanga oba nga baazinnyagako mu lukujjukujju engeri gye nnali omupya mu nkola eno.\nNga nsobeddwa eky'okukola nasalawo okweroopa ewa mukama wange nga ye tannaba kukyezuulira era wano omulimu we gwakoma. Olw'obuswavu obwali buntuuseeko, nze kennyini neesabira okuwummula nga sikyasobola kutunula mukwano gwange mu maaso oluvannyuma lw'okubuza ssente ze ennyingi bwezityo.\nBwekityo ekirooto kyange eky'okusoma kkoosi ne kifa olwa ssente obutawera.\nOmwezi gwayita gumu gwokka nga nvudde ku mulimu ne ntandika okusiiwuuka olw'embeera y'obwavu.\nSsenyonga ng'akuba capati\nNagenda ewa muganda wange eyali asiika capati ne munnyonnyola embeera gye nnali mpitamu. Yansomesa kalonda yenna akwatagana n'okusiika capati n'oluvannyuma n'ankwasa omuntu eyannyamba mu bya ssente. Banfunira emitwalo 40 ze nagulako ebikozesebwa okuli essigiri, emmeeza, manvuuli, eng'ano, butto, ebijanjaalo n'amagi olwo ne ntandika okukola.\nNatandiikiriza mpola kyokka kati olunaku nsobola okukuba pakiti z'eng'ano ezitakka wansi wa 9 nga buli pakiti evaamu capati 40. Olunaku nfuna amagoba agali wakati wa 5,000/- ne 7,000/- ku buli pakiti. Kino kitegeeza nti, olunaku mbeera mu 30,000/- n'omusobyo. Omwezi ekifo nkisasulira 30,000/- awo ne nfissa ku ssente ezeegasa.\nNneebaza Katonda nti, omwaka ogumu gwe mmaze mu mulimu guno ngufunyemu. Kati nneesuza kuba mpangisa enju eyange erimu buli muvubuka atandika kye yeegomba okuba nakyo.\nOmwaka guno ndi mu kaweefube wa kusonda nange nneegulire ku poloti mpone obupangisa.\nEbikozesebwa birinnya buli kadde ate bakasitoma tosobola kubagamba nti wabongezza ssente za capati.\nEndya mu kifo kino si nnungi kubanga olumu obeera wabaze kirala ate n'ofuna kirala ekikufiiriza ku kibalo ky'oba wakoze eky'okuterekako ez'okwekulaakulanya.\nAbavubuka mbawa amagezi bave mu lugambo n'okuzannya zzaala, obudde bwe bamala mu beetingi babukozese mu bintu eby'amakulu.


Bukedde Online - Poliisi ekutte babiri abateeberezebwa okubba pikipiki\nMakanika abadde agezesa mmotoka atomedde abaana ne bafiirawo...\nOw'ebbuba asse mukazi we ng'abaana balaba! Amulanze kudda waka...\nPoliisi ekutte babiri abateeberezebwa okubba pikipiki\nBy'otosaanye kusubwa mu Bukedde w'olwomukaaga eyatuuse edda mu katale\nBakute babiri ababadde bamansa Kasasiro e ...\nPikipiki eziboyeddwa poliisi\nDavis Mubangizi, Isaac Agaba ne Uthman Wasswa, baakwatiddwa Poliisi oluvanyuma lw’abantu baabulijjo okutemya ku Poliisi nti bonsatule bano, babadde bagufudde mugano nga gwa nswa, okulabiriza abavuzi ba boda boda ne ba babbako pikipiki zaabwe.\nOmwogezi wa Poliisi mu Kampala n’emiriraano C/ASP Luke Oyowesigyire, yategeezezza Bukedde nti, abakwate okusinga babadde basing kubbira ku luguudo (Ring road) olusangibwa okumpi n’Olubiri lw’e Mmengo, ate ng’ebiseera ebimu bazibbira mu bitundu byomukisernyi ne Musajjalumbwa.\n“Betwakutte tukyabanoonyerezaako era amangu ddala nga tumalirizza fayiro zaabwe eziri ku namba SD: 03/20/07/2018, tujja kuzisindika eri omuwaabi wa gavumenti ate oluvannyuma tulyoke tubatwale mu kkooti bavunaanibwe,”Oyowesigyire bwe yategeezezza.\nOyowesigyire, ayongerako nti, abampembe bano, olumala okubba pikipiki nga bazisalamu sipeeya, era nga kiteeberezebwa nti abamu ku bavuzi be bazibbako, basooka kubatusaako buvune ate abalala ne babatta.\nCPS mu Kampala\nVipers efuumudde Omuportugal Miguel Jorge Da Costa\nEbyavudde mu nsisinkano ya Faaza eyazaala omwana n'amwegaana ne Minisita Nakiwala Kiyingi\nFayinolo ya Uganda Cup eyongeddwaayo\nAkalulu ka Uganda Cup kakwatiddwa\nAba Express FC batandise okuwunyiriza ekikopo\nOw'ebbuba asse mukazi we ng...\nOMUSAWO w'eddwaaliro lya IHK yakomyewo ku ssaawa 5:00 ez’ekiro era yasanze bba yatabuse dda! Bba yayongedde okuva...\nEbizibu mu DP byeyongedde: ...\nEBIZIBU byeyongedde mu DP, ekisanja kya Nobert Mao bwe kiweddeko wakati mu kuwakanyizibwa abamu ku bammemba okuli...


Bukedde Online - Engeri omukuumi gye yalwanye okutaasa obulamu bwa Kaweesi\nEngeri omukuumi gye yalwanye okutaasa obulamu bwa Kaweesi\n‘Abasse Kaweesi nabalabye - Mutuuze’\nKenneth Erau 25, abadde amaze emyaka 6 mu poliisi era ebbanga lino lyonna abadde akuuma Kaweesi era ng'amwesiga obulamu bwonna olw'emirimu gy'abadde akola mu bwesimbu.\nOmukuumi wa Afande Kaweesi, Kenneth Erau bwe battiddwa abazigu.\nAbatemu bwe baakubye mmotoka omupiira gw'emabega ku ludda lw'omusaabaze Erau kw’abadde atuula ng'akuuma mukama we, amasasi agazzeeko gaamukutte amagulu.\nMu buvumu obw'ekitalo, yeekakabye n'aggula oluggi lw'omu maaso n'asikayo emmundu ye n'akuba ku masasi kyokka ne bamukuba emikono gyombi ne bagisesebbula.\nNg'akyalimu obulamu, yeewaludde n'agwa ku mukama we ku ngulu akole ng’engabo amasasi gonna gakome ku ye. Era mu masasi agaabadde gayiika ng'enkuba, yagudde ku mukama we eyabadde amaze okukosebwa era amasasi gonna agaakutte Kaweesi, gaasoose mu mubiri gwa Erau!\nAbaserikale abaggye emirambo mu mmotoka, ogwa Erau baagusanze waggulu ku gwa mukama we.\nBino byakakasiddwa n’omuduumizi wa Poliisi mu ggwanga, Gen. Kale Kayihura eyategeezezza nti obungi bw’amasasi n’ebiwundu ebyasangiddwa ku Erau kyavudde ku kugezaako kukola nga ngabo okugwa ku mubiri gwa mukama we waakiri amasasi bakubemu ye.\nErau agenda kuziikibwa mu disitulikiti y'e Amuria, Wambeyo waakuziikibwa Mbale ate Kaweesi ajja kuziikibwa e Kyazanga mu Lwengo ku Lwokubiri.\nBakutte abasajja nga bayoola omusaayi we battidde Kaweesi Omulambo gwa Afande Kaweesi nga baguggya mu ggwanika lya KCCA eggulo. Abakuhhaanya obujulizi bw’ebizibiti nga beekebejja we batiidde Afande Kaweesi.\nEkyama ky'abakazi b'omu Ankole ekisumulula ensulo\nPulezidenti Museveni olumaze okulayira n'ategeeza nti kati tewakyali kusaaga kino ekisanja ky'akukola\nMugisha Muntu andiddemu olukwe - Besigye


Mukwano gwange yali ayagala kunzita nga wabulayo wiiki 2 nnyanjule\nOMUKOLO gwaffe ogw’okwanjula sirigwerabira! Nze Catherine Namirembe Mbaziira.\nOmwami wange ye Alex Mbaziira era nga tubeera Wakaliga. Tulina abaana musanvu era twagalana nnyo.\nBaze namwanjula nga November 22, 2008 ate embaga yaliwo nga December 6, 2008.\nKu mukolo gwaffe ogw’okwanjula bazadde bange baasunyuka nnyo bwe nabawa amawulire nti ηηenda kuleeta omusajja wange mubanjulire mu butongole ate nga mu kaseera ako famire yaffe yalina enjawukana nga bataata baafuna obutakkaanya wabula olw’omukolo baddamu ne bakwatagana.\nEbirungi ebyali ku mukolo gwaffe Omwami wange yannyamba nnyo ku mukolo anti nga tayagala kintu kyonna kunsumbuwa era ebisinga ye yabingulira.\nTwawuliziganyanga bulungi ate nanfunira n’abantu abannyamba ngako mu kutegeka omukolo gwaffe. Obudde bwali bulungi nnyo ate ne ssenga wange yannyamba nnyo.\nEmmere yaliwo mu bungi ate n’abafumbi baali balungi nnyo era abantu baalya emmere okuva ku Lwokutaano okutuuka ku Ssande.\nNaye kye siryerabira ku mukolo gwaffe ogw’okwanjula, nga wabulayo wiiki bbiri zokka omukolo okutuuka, mukwano gwange ate nga muliraanwa wange yampa ekyennyanja ekinene ng’akisiise bulungi nga akirunzeemu obutwa nakindeetera ewange n’aηηamba nti omwami wange yakireese nange nga ndya kubanga twali tukolagana.\nOlwamala okulya ekyennyanja ne ntandikirawo okusesema n’okuddukkana era kulwo nasula mu kaabuyonjo.\nOmwami wange yatya nnyo era n’antwala mu ddwaaliro n’alagira abasawo okukola kyonna ekyetaagisa okulaba nga bataasa obulamu bwange era ssente zonna ze baagala agenda kuzibawa kasita bawonya obulamu bwange.\nAbasawo baafaayo nnyo era ne bakola buli kimu okutuusa lwe nateerera ne ηηenda mu kyalo okwongera okundabirira okutuusa omukolo nga gunaatera okubeerayo.\nNneewuunya nnyo okulaba nti mukwano gwange ennyo ate ye yali ayagala okunzita nsubwe omukolo gwange n’ekigendererwa eky’okweddizza omwami wange kubanga yali amwegwanyiza.\nNe mukulu wange naye yali tayagala mukolo kubaawo era ono yagenda ne ku musawo w’ekinnansi n’aleeta ebyawongo nabimansa okwetooloola ennyumba yonna, kyokka mba ηηenze wabweru okulaba omwana wange ne musanga naswala nnyo n’adduka.\nOno yali ankoledde ne keeki wabula olw’okuba yaswala nnyo yagaana okugireeta mu kiddaala n’agisibira mu kisenge, ekyannyamba nti nalina keeke gye nnali nkoze nga ηηenda kuzigabira abantu ze twakozesa.\nWabula yo embaga yali nnungi nnyo era baatugattira ku Redeemed of the lord Evangelist Church e Makerere.


Bukedde Online - Mukama bw'agamba tewali ayinza kukulemesa - Mesach\nMukama bw'agamba tewali ayinza kukulemesa - Mesach\nAba Wakaliwood kyandiba ng'ensolo ku kizigo kweri\nKATONDA bw’agamba nti onooba ..teri agamba nti toobe, bw’agamba nti onoogaggawala teri agamba nti toogaggawale, bwagamba nti onoozaala teri agamba nti toozaale, bw’agamba nti onootuuka teri agamba nti tootuuke.\nObubaka buno obuwa essuubi buli mu luyimba lwa Golden Papa Mesach Ssemakula owa Golden Productions olupya.\nOluyimba luno Mesach mwalagira gyenvudde we alutuumye ‘Bw’agamba’ ng’agamba nti Katonda bwasalawo tewali ayinza kukulemesa.\nAlaga n’ebintu ebimufudde omuwanguzi mu nsiike y’okukuba omuziki n’okulemera ku ntikko n’akikuba mwaka ku mwaka.\nKyokka agamba nti bino tebivudde ku mukeeka azze atoba n’ensi, okubeera omumalirivu, okwekkiririzaamu, okwekwasa Mukama Katonda, okwewa ekitiibwa, okumanya ky’ayagala kyokka ng’ekisinga byonna kwe kukola ennyo.\nMesach Ssemakula eyasooka okukuba ennyimba nga: Kulika Baby, Njagala Nnyimbire Omutanda, Mummy Nzize, Kankutendereze, Abakazi abaguma, Ssi gwe onsiimira, Tukwegomba bangi, Ntongo, Benitah, Kyalimpa n’endala nnyingi agamba nti ekibuga yakiyingira wa myaka 16 n’atandika okuyiiya obulamu n’okunoonya omukisa gwe kitaawe n’atuuka n’okumugoba awaka nga bamuyita muyaaye, n’atambuza ebigere, okusula enjala, enkuba n’emukuba kyokka Katonda yaliwo mu kkubo lye kubanga akimanyi nti Mukama Katonda asinga sitaani amaanyi.\nOluyimba luno olukutte Bannayuganda omubabiro olw’obubaka obululimu, alukuba ne ku mikolo gy’embaga n’okwanjula kubanga Katonda bw’agamba nti.... onoofumbirwa tewali ayinza kuwakanya oba okulemesa.\nMu mbeera eno agamba nti kizibu omuntu okutuuka ku buwanguzi yekka bwatyo n’ayita banywanyi be abamubeereddewo nga batoba n’ensi okuli: Ronald Mayinja, Geoffrey Lutaaya, John Ssegawa, Mariam Ndagire bamwegatteko banywemu n’okunyumyamu.\nYategeezezza nti tannaba kukola vidiyo kyokka okusinziira ku bubaka bw’afuna okuva mu bawagizi be, lujja kumukolera okumuzzaayo ku ntikko anti bw’agamba...!\nYakubirizza abavubuka bulijjo okukola ennyo, okuba n’essuubi n’obutaggwaamu maanyi nga balina kye batandiseeko kubanga tewali birungi by’oyinza kufuna nga tokoze.\nOkusirikira obulwadde katono kunzite\nAbakulembeze mulwanirire abaana - Bp. Kazimba


Bukedde Online - Okwongera omutindo ku birime kunzizizza engul\nCoronavirus: Baminisita 3 bayomba\nCoronavirus: Bobi Wine afulumizza oluyimba olupya\nBUKEDDE W’OLWOMUKAAGA YATUUSE DDA MU KATALE NG’ALIMU EBIKULU...\n‘Kasooli n’emmwaanyi mwe nzigya ekikumi’...\nBuli kyalo e Bukunja kyakuweebwa emmundu...\nNimidde Vanilla emyaka 15 kyokka ensimbi ezivaamu ntono naye simusaawa, nkimanyi nti waakiri bbeeyi ye esinga ku y’ebirime ebirala.\nKaggwa ne mukyala we mu vanilla waabwe.\nPADDY NSOBYA leero aleese David Kaggwa ow’e Busagazi ng’alaga ebirungi ebiri mu kwongera omutindo ku birime.\nOKUZIMBA obukolero obutono obwongera omutindo ku birime kye kimu ku biyambye abalimi b’e Buikwe okwongera ku nnyingiza yaabwe.\nDavid Kaggwa ow’e Busagazi mu ggombolola y’e Buikwe mulimi ate azimbye ekyuma ekyongera omutindo ku by’alima. Agamba nti enkola eno ey’okutega ebiri emuyambye okweggya mu bwavu.\n“Nima Vanilla, muwogo, n’omuwemba era bino bye birime mwe nzigya ensimbi.\nEkyuma Kaggwa kye yaguze okusunsula ebirime.\nKati mpeza yiika ya vanilla. Mu mbeera eno Katonda mwatuyambidde omutindo ne gusituka, bbeeyi n’eddamu n’erinnya ne tufuna ensimbi okubaako ke twekolera okuggya obulimi ku ddaala ery’okulima obulimi, okubutuusa ku kwongera omutindo ku bye tulima.\nKuva dda nga ndi mulimi, naye nga bye nnima tebijja oba oluusi ng’akatale kabula ebirime ne mbitunda ddondolo.\nNalimanga kasooli, muwogo lumonde, n’ebirala. Mu 2002 nasalawo okubaako ekirime kimu ekivaamu ensimbi kye neesibako. Nasalawo okutandika okulima vanilla.\nVanilla yali tannakula, bbeeyi n’egwa nnyo muli ne mpulira bubi o kyokka saamusaawa olw’abantu abaatugumya nti bbeeyi yali ejja kuddamu okulinnya.\nKu kulima vanilla nayongerako okulima omuwemba n’emmere ey’okulya n’okutunda naddala muwogo anti vanilla taliibwa ate takulirawo.\nEkyalo kyaffe eky’e Busagazi kiri wala n’ebibuga nga Lugazi omuli amasannyalaze omusobola n’okubeera n’ebyuma ebyongera omutindo ku birime.\nAbantu baali beetaga ebintu bino kyokka nga babiggya lugendo ate nga ndaba obuwunga bwa ssente nnyingi. Nasalawo okuyiiya nfune ssente nzimbe akuuma k’obuwunga naye ne zimbula, okutuusa jjuuzi omutindo gwa vanilla lwe gusituse ne nfuna ssente omulundi gumu 35,000,000/- ne ngula ekyuma.\nKu kyalo tetulina masannyalaze naye tukozesa mafuta. Muwogo n’omuwemba kati mbikubamu obuwunga ne ntunda.\nAbalimi ba kasooli ku kyalo nabo kati nze mbakubira obuwunga.\nTukuba kasooli, muwogo, soya, omuwemba n’obulo bwe wabaawo abulina. Buli kkiro tugikubira 200/-.\nOmwezi nkola 900,000/- ku kyuma kino okukubira obukubizi abalimi abalala obuwunga mu birime byabwe.\nEnsawo ya kasooli ngikubira 20,000/-. Kino tekimalaawo na liita ya mafuta eya 4,000/- eno. Mu lukungula lwa vanilla oluddako, ngenda kutandika okupaakinga obuwunga bwa muwogo n’omuwemba.\nKaggwa muwogo amukaza n’amukuba mu kyuma.\nVanilla annyambye nnyo okusobola okwongera omutindo ku bye nnima ate ne balimi bannange bye balima ku kyalo.\nOmutindo gwa vanilla Vanilla asobodde okutubbulula lwa mutindo. Omutindo kw’alimirwa ne kwakungulirwa bye bivaamu vanilla omulungi. Vanilla kirime kirimirwa mu mbeera ya kibirabira. Tayagala nnyo musana mungi.\nNsimba emituba n’emikookoowe mu nnimiro nga giwadde amabanga ga ffuuti 40x40. Vanilla ye musimba mu mabanga ga ffuuti 10x10. Embowabowa nsimba za ffuuti mukaaga obuwanvu.\nVanilla taliira wansi wabula emirandira giriira kungulu. Ennimiro terimibwa muddo kuggwaamu kuba omusana gusobola okwokya emirandira.\nOmuddo tukuula mukuule na ngalo. Vanilla atandika okubala ku myaka esatu. Vanilla tafuuyirwako ddagala lyonna okutta ebiwuka ate ennimiro yeegimusa yokka n’omuddo n’ebikoola ebiva ku mituba n’emikookoowe.\nBw’okozesa ebigimusa ebirala oyinza okutta omutindo.\nSizoni ewedde nakungula kkiro 100 n’omusobyo, buli kkiro ne ngitunda 250,000/- mu ba Uganda Vanilla.\nSsente zino ze zinnyambye okuzimba ekyuma okwongera omutindo ku birime byange ebirala, ne ngula n’ettaka okusobola okugaziya ennimiro.\nObuzibu bwa vanilla obuzibu bwa vanilla obusinze obunene be babbi.\nEmbowabowa bazikandula kuba kati buli lumu lugula wakati wa 7,000/- ne 10,000/-. Vanilla yennyini basooba ne bayingira mu ssamba ekiro ne bamubba.\nAba UVAN baatuyambako okutuwa obukuumi naye twagala ne Poliisi eyongeremu amaanyi okutuwa obukuumi.\nBanzibako kkiro 200 ne nfiirwa era tebabeera ba UVAN kutudduukirira kutuwa bakuumi sandikuttemu.\nBUKEDDE W’OLWOMUKAAGA YATUUSE DDA MU KATALE NG’ALIMU EBIKULU BINO\nLeero mu mboozi z’omukenkufu tukulaze ennima ya ‘Black pepper’ ekuwa ssente\nCoronavirus: Baminisita 3 bayomba...\nOlutalo olugambibwa okuba wakati wa baminisita basatu nga luva ku ssennyiga wa coronavirus luvuddeyo mu lujjudde...\nCoronavirus: Bobi Wine afulumizza...\nBobi Wine afulumizza oluyimba olupya ku ssennyiga omukambwe lw’azzizza ku lwa coronavirus alert olubadde lwakasaanikira...\nBUKEDDE W’OLWOMUKAAGA YATUUSE DDA...\nGavumenti enoonya abantu 900 mu bitundu mwe baazudde abalwadde ba corona.